Jinoyatchiga aylangan do'stlar - 6 Мая 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Juma, 26.02.2021, 04:37\nГлавная » 2013 » May » 6 » Jinoyatchiga aylangan do'stlar\nҲаёт ранг-баранглиги билан гўзал. Уни чин дилдан севган, юксак эътиқод билан яшашга интилаётган инсонлар ўз ҳаёт зарварақларини эзгу ишлар билан безашиб, умрини мазмунли ўтказиш ниятида астойдил тер тўкадилар. Афсуски, баъзи "юлдузни бенарвон урувчи”лар мўмай пулни қўлга тушириш илинжида ёлғондан шаҳар тиклаб, ҳаводан ҳолва ясаш каби "қобилиятлари”ни ҳам кўрсатишдан ўзларини тия олмаяптилар. Отамирза Ортиқов ана шундайлар тоифасидан чиқиб қолди. Эндигина 32 ёшни қаршилаган бу кимса ҳалол меҳнат қилиш, эл-юрт корига яраш ўрнига жиноятга қўл урди.\nОтамирза ҳам бошқаларга ўхшаб, оиласининг эҳтиёжини ҳалол меҳнат билан қондириши мумкин эди. У инсонга берилган ҳаёт аталмиш буюк неъматнинг қадрига етмади. Ҳаётнинг ўнқир-чўнқирлари баланд-пастликларида тойилиб кетди. Энди воқеани шу ерда тўхтатиб, бироз чекиниш қилишимизга тўғри келади.\nОтамирза истиқомат қилаётган Тошбулоқ қишлоғига Қирғизистон Республикаси Жалолобод вилоятидаги Қорадарё қишлоғи кўриниб туради. Бу икки қишлоқни Қорадарё дарёси ажратиб туради, холос.\nСудланувчи Отамирза Ортиқов ёшлигидан Қирғизистондаги Қорадарё қишлоғида яшовчи ўзи билан тенгдош Усмонали исмли йигит билан дўстлашди. Борди-келди қилишди. Кейинчалик Қорадарё соҳили яқинига чегара сим тўсиқлари ўрнатилгач, алоқалари узилди.\nБу орада Отамирза ёшлигидан ҳунар ўрганмаганлиги, бир ишнинг бошини тутмаганлиги учун қийналиб қолди. Тирикчилиги оғирлашди. "Нотавон кўнгилга қўтир жомашов” деганларидек, бир куни Отамирзанинг бой бўлгиси келиб қолди. Нима қилиш керак? Ахир осмондан пул ёғилмайди-ку! Отамирза юрса-турса қандай қилиб текин бойлик топишни ўйлай бошлади. Кечалари уйқусираб, ўрнидан туриб кетадиган, ўзидан ўзи "пул-пул” деб ғўлдирайдиган бўлиб қолди.\n– Топдим! – деди Отамирза ўзига-ўзи. – Дўстим Усмоналидан ёрдам сўрайман. Ахир неча йиллик қадрдонмиз.\nОтамирза ғаразли ниятини амалга ошириш мақсадида ўғри мушукдек писиб, айланма йўллар орқали республикамиз чегарасини бузиб, Қирғизистон ҳудудида яшаётган дўсти Усмоналини топди. Унга дардини айтди. Усмонали бу пайтда бозорда олибсотарлик қилаётган эди. Усмонали Отамирзани тўғри йўлга бошлаш, насиҳат қилиш ўрнига уни ноқонуний йўлга бошлади.\n– Мен танишларимдан насияга, арзон нархда мол топиб бераман. Уларни сотсанг, бир корингга ярайди, – деди Усмонали.\nБу таклиф Отамирзага мойдек ёқди. Икки собиқ дўст ўзаро жиноий тил бириктиришди. Усмонали Отамирзани улгуржи бозорга олиб борди. У ердаги танишларидан автомашина магнитоласи, монитори, автомашина сигнализациялари, аёллар кийим-кечаги ва бошқа жами 15400000 сўмлик молларни насияга олиб берди. Дўстининг бу мурувватидан боши осмонга етган Отамирза "Бугунча юклар сеникида турсин. Эртага тушликдан сўнг вазиятга қараб келаман”, деб учиб-ёниб уйига қайтди. Ўзи билан бирга олиб келган иккита эшагини ҳам шу ерда қолдирди. Хаёлида ноқонуний молларни сотишдан келадиган жарақ-жарақ пулларни санашдан чарчамаган Отамирза белгиланган кунда айланма йўллар орқали Усмоналиларникига отланди. Усмонали насияга олиб берган молларни машинага юклаган дўстларнинг димоғи чоғ эди. Қорадарё бўйига етиб келишгач, юкларни хуржун қилиб эшакларга юклашди. Товарларнинг устига хашак ташлаб, хашак олиб кетилаётгандай ҳолатга келтиришди.\n– Туя кўрдингми? Ўрага сичқон тушди, гулдур-гуп!\n– Оқ йўл! Келиб тур, – дея жўралар хайр-хўшни қуюқ қилишди.\nОтамирза чегарани бузиб дарёдан ўтгач, бироз енгил нафас олди. Бироқ катта йўлдан ўтаётган машиналар ва одамлар унда шубҳа уйғотди. Оёқлари қалтираб, олиб келаётган ноқонуний молларни шу яқин ўртадаги таниши Содиқ Йўлчиевларникига олиб кирди. Уй эгаларига айтмасдан молларини оғилхона ичига ва айвонига яширди. Отамирза уларни қатнов камайган пайтда олиб кетиб пулламоқчи эди. Бироқ чучварани хом санаган экан. Отамирза уйига кетаётган пайтда Андижон йўналиши томондан елдек учиб келаётган "Нексия” русумли автомашинани кўриб, ўзини панага олди. Автомашина эса тўғри Содиқ аканинг уйи томон йўл олса бўладими. Буни кўрган Отамирзанинг бўлари бўлди. Вужуди дарахт баргларидек титраб, совуқ тер чиқиб кетди. "Ўлдинг Отамирза! Энди қўлга тушдинг. Қамалишинг аниқ! Нима қилсам, қаерга қочсам экан-а?” деб қочишга тушди.\nОтамирза шу куни қўрққанидан уйига бормасдан шолипоядаги капада тунаб қолди. Кечаси билан алоқ-чалоқ тушлар кўриб, лабига учуқ тошиб кетди. Тонг қоронғисида арвоҳдай судралиб уйига борган Отамирзанинг аҳволини кўриб, турмуш ўртоғининг капалаги учиб кетди.\n– Нима гап? Тинчликми? – дея олди зўрға.\n– Мени биров сўраб келса, йўқ деб айт. Мен акамнинг уйидаги томда ётаман. Жуда кўп товар олиб келган эдим. Энди мени қамаб юборишади. Мендан рози бўл, хотин, – дея кўздан ғойиб бўлган Отамирза дастлаб акасининг янги битмаган уйининг томига яширинди. Сичқоннинг ини минг танга бўлиб қолган Отамирза эртаси куни шаҳарга бориб бемақсад дайдиб юрди. Кечки пайт юраги така-пука бўлганча опаси Моҳирахонникидан қўним топди. Эртасига яна одатдагидек шаҳарга отланди. Шу куни йўл-йўлакай Тошбулоқ қишлоғи яқинидаги божхона пости ходимлари томонидан юқорида келтирилган ноқонуний моллар бўйича суриштирув-текширув ишлари олиб борилаётганини эшитиб, ичидан нимадир узилиб кетгандай бўлди. Кечқурун опаси ҳам "Токайгача қочиб юрасан? Эркакмисан ўзи? Виждонинг борми?” деб узиб-узиб олган эди. Шунинг учун Отамирза божхона бошқармасига йўл олди...\nСуд томонидан судланувчи Отамирза Ортиқовга қилмиши учун энг кам ойлик иш ҳақининг йигирма баравари миқдорида жарима тўлаш ва уч йил муддатга ахлоқ тузатиш жазосини ўташ тайинланди. Жиноят жазосиз қолмайди, деб шунга айтадилар-да.\nКатегория: Sevgi dunyosi | Просмотров: 643 | | Теги: Jinoyatchiga aylangan do'stlar | Рейтинг: 5.0/1


Германия: Одамлар AstraZeneca-ни эмлашдан оммавий равишда бош тортишмоқда\n01 Mart 20:23 / Published in COVID-19\nНемислар AstraZeneca вакцинасини қўллашдан бош тортмоқда\nГерманияда бир миллиондан ортиқ AstraZeneca вакциналари маҳаллий аҳоли томонидан ушбу дори-дармонларни эмлашни рад этиши сабабли талаб қилинмаслиги мумкин.\nГерманияда 1 миллиондан ортиқ дозадаги моддалар аллақачон тўпланиб қолган ва яна 650 минг дона талаб қилинмаган вактсинани этказиб бериш тайёрланмоқда. Чет эллик журналистлар AstraZeneca эмлаш пункти сифатида ишлатиладиган эски аэропортга ташриф буюришди.\nЎша жойда ташриф буюрувчилар жуда кам эди. Немислар Майнцда яратилган Pfizer-BioNtech маҳсулотини афзал кўришади. Британиянинг юқумли коронавирус тури тарқалиши фонида бутун дунё вакциналар етишмаслигидан хавотирда экан. Европа давлатларининг расмийлари талаб қилинмаган эмлаш учун воситани топа олмайдилар.\nФуқароларнинг AstraZeneca-дан фойдаланишни истамаслиги муҳим муаммога айланди. Деярли бўш автобуслар эмлаш жойига боришади. Шу билан бирга, эмлашнинг бошқа бир нуқтасида BioNTech маҳсулотига бўлган талабни акс эттирадиган ажойиб ҳаяжон сезилади.\nКўпчилик AstraZeneca-ни арзон, чегирмали маҳсулот деб билади. BioNTech-га муносабат янада илиқроқ. Американинг Pfizer компанияси иштирокида юқори самарадорликка эга бўлган қимматроқ вакцина ишлаб чиқилмоқда. Сўров натижаларига кўра немисларнинг тахминан 84% BioNTech вакцинасидан фойдаланишга тайёр.\nТахминан 5% Moderna-дан фойдаланишни ўйламоқда, 8% ҳали қарор қилмаган ва атиги 3% AstraZeneca-ни қўллаб-қувватлаган.\nTagged under: АСТРАЗЕНЕCА, ВАКЦИНА, ГЕРМАНИЯ, ДОРИ, РАД ЭТИШ, ЭМЛАШ\nЎзбекистонда коронавирус эпидемияси: статистика\nОдамларнинг неча фоизи оммавий тадбирларда юқтиришади


Ботир Норбоев: “Ташқаридаги ўзбеклар Ўзбекистон раҳбариятидан мурувват кутмай қўйган” - 4 Мая 2008 - Ҳимоячи\nШанба, 18.09.2021, 18:12\nГлавная » 2008 » Май » 4 » Ботир Норбоев: “Ташқаридаги ўзбеклар Ўзбекистон раҳбариятидан мурувват кутмай қўйган”\nБотир Норбоев: “Ташқаридаги ўзбеклар Ўзбекистон раҳбариятидан мурувват кутмай қўйган”\n“Ўзбек дунёси” эшиттиришининг бу галги сони географияси: Ўзбекистон ва Қозоғистон. Унда тилга олинадиган ўзбеклар: шоира Гулчеҳра Нуруллаева, филология фанлари доктори Ботир Норбоев ва Тошкентни кўрмаган аёллар.\nУйғоқ қалбли ўзбек нидоси\nБундай баландпарвоз сарлавҳадан кейин қора сўзга ўрин қолмайди.\nБундай баландпарвоз сарлавҳадан кейин фақат нафис сўз эшитиш мумкин.\nШеърдан бошлагимиз келди.\nTақдир судралади, шошмайди тақдир,\nДонишманд сўзлари эҳтимол, ҳақдир\nҚандайин халқ бўлса, ўшандай тузум.\nКўравериб бўлди хаëлларим талх,\nОдамхўр, фирибгар юҳо касларни.\nСўрамай ҳаддим йўқ, онажоним, халқ,\nҚачон туға қолдинг бундай пастларни?!\nҚачон туға қолдинг отабезори,\nЮртнинг булғади-ку пиëласини.\nАлплар ўстирмаган аëлга лаънат!\nДоктор Норбоевнинг ситам сўқмоқлари\n“Ўзбек дунёси” меҳмони – филология фанлари доктори Ботир Норбоев.\nБотир Норбоев 1947 йили Хивада туғилган. Тошкент давлат университетининг филология факультетини битирган. Нашриётларда муҳаррирлик, ўқув юртларида ўқитувчилик қилган. Докторлик диссертациясини 1996 йилда ёқлаган. Бир неча китоб, қатор илмий ва публицистик мақолалар муаллифи. Уйланган, бир қизи, беш ўғли бор. 10 йилдан бери Жанубий Қозоғистондаги ўқув юртларида ўқитувчилик қилади.\nОзодлик: Одатда эшиттиришимизнинг бу саҳифасига Ўзбекистондан чиқиб кетишга мажбур бўлган шоир ва ëзувчилар, сизга ўзшаган олимларни таклиф қиламиз. Сиз қўшни Қозоғистондасиз. Сиз мажбур бўлганмисиз ëки ўз хоҳишингиз билан келганмисиз?\nБотир Норбоев: Мен бу ерга келишдан олдин Тошкент педиатрия медицина институтида кафедра мудири эдим. Бу ерга келиб бўш пайтларимда ярим ставка ишладим. Ўша бўш пайтларимда олган ойлигим мудирлигимда олган ойлигимдан 3 баробар кўп бўлди.\nОзодлик: Энди ойликка ўтамиз.Сиз филология фанлари доктори эмасмисиз?\nБотир Норбоев: Ҳа.\nОзодлик: Унда педиатрияда нима қиляпсиз, демоқчи эдим.\nБотир Норбоев: Ўша жойда ўзбек тили ва адабиëти кафедраси очилди. 1991 йилда ўша ëққа бориб қолганман.\nОзодлик: Демак, ўқитувчининг Ўзбекистонда оладиган ойлиги билан Қозоғистондаги оладиган ойлиги орасидаги фарқ сизни Ўзбекистондан Қозоғистонга кўчишга мажбур қилдими?\nБотир Норбоев: Фақат у эмас. Мен табиатан озгина нопокликни, ғирромликни кўрсам, ўзимни тута олмайман. Гапириб, қўшилиб, аралашиб кетаман.\nОзодлик: Қозоғистонда ноҳақлик йўқми?\nБотир Норбоев: Бор. Мен мудир бўлсам, масалан, мафкура бўйича бош вазир ўринбосари бор эди Алишер Аббосович деган. Ўша одам телевидениега келиб маҳаллийчилик маъносида бир-икки гапларни гапирган. У очиқдан- очиқ телевидениега бориб: “Қани, вилоятлардан келганлар қўл кўтаринглар”, деган. Жуда кўпчилик қўл кўтарган. Кўпчилик вилоятдан келган экан-да. Тошкентликлар қўл кўтарса, улар озчилик бўлган. Шунда у: “Ҳамманг ëт элларнинг боғи билан боғчаси ўз элимнинг янтоғича кўринмас, дейсизлар-у, ҳаммаларинг Тошкентга келиб оласиз. Кетинглар ҳаммаларинг вилоятларингга. Ҳаммангни ҳайдаб юбораман”, дебди.\nБу бундан 11 йил аввал, 1997 йили бўлган гап. Ўшанда бош вазирнинг маданият ва маориф масалалари бўйича ўринбосари бўлиб турган Алишер Азизхўжаев ТВнинг вилоятлардан келган ходимларини Тошкентдан ҳайдамоқчи бўлган экан, худди шундай гапни Тошкентга Самарқанддан келган президент Каримовга ҳам айта олганми, ё айтишдан қўрққанми, буни Ботир Норбоев билмайди.\nБилгани шуки, тошкентпарвар бош вазир ўринбосарининг ТВда қилган дағдағаси бошқа ташкилот, муассаса, ўқув юртлари раҳбарларига ҳам амалий дастур бўлди. Балки махсус кўрсатма ҳам берилгандир.\nҲар ҳолда орадан кўп ўтмай Педиатрия институти ректори вилоятлардан келган мутахассисларни ишдан ҳайдай бошлади.\nБотир Норбоев: Вилоятдан келган ëш муаллимлар оилавий ëтоқхонада турар эди. Ректоримиз ҳамманг кўч-кўронингни кўтариб кетинглар, деди. “Ҳамманг ҳайдалган ҳисобланасизлар. Агар кетмасангиз, милиция чақириб ҳайдаб юбораман”, деган.\nПедиатрия институти ректори тошкентлик бўлмаган ёш ўқитувчиларни Тошкентдан итни ҳайдагандай ҳайдамоқчи бўлаётган кунларда илмий кенгашнинг навбатдаги мажлиси бўлиб ўтади.\nБотир Норбоев: Илмий кенгашда мен у кишига қаттиқ гапирдим. “Бу институт илгари Ўрта Осиë педиатрия медицина институти, ҳозир Тошкент педиатрия медицина институти бўлишига қарамай, бу фақат тошкентликларнинг институти эмас. Нега шунақа ишлар қиляпсиз”, деб савол бердим. У киши маҳаллийчилик қила бошлади.\nРектор билан кафедра мудири ўртасидаги тортишув узоққа чўзилмади. Чунки филология фанлари доктори Ботир Норбоевнинг иккита “айби” бор эди. Бири тошкентлик эмаслиги, иккинчиси бирликчи экани.\nБотир Норбоев: Дастлабки пайтлардан бошлаб “Бирлик” фаолларидан эдим. Газета чиқаришга ëрдам бериб юрдим. Анча югур-югур, у ëққа бу ëққа бориб келишларни бажарар эдим. Ўшандан кейин ректоримиз яккама-якка суҳбатда менга: “Сизни биламан. Сиз ҳар хил жойларда ҳар хил нарсаларни гапириб юрасиз. Сиз бу ерда ишлашингиз шарт эмас”, дегандай гап қилди.\nХоразмлик бирликчига Тошкентдаги педиатрия институтининг кафедрасини ишониб бўлмас эди ва тошкентпарвар ректор хоразмлик Ботир Норбоевни ишдан бўшатди-қўйди. Доктор Норбоев Қозоғистонга кетди.\nВа яна курмаклар боис,\nҲадеб қопаверар кўппаклар боис.\nБизлар ҳеч кутмаган\nШундай қилиб Тошкент педиатрия институтидан бўшатилган доктор Норбоев 10 йилдан бери Қозоғистонда, бу мамлакатдаги олий ўқув юртларида домлалик қилиб юрибди.\nМана 10 йилдирки, бу мамлакатдаги миллатдошларининг келажаги тўғрисидаги ташвишлари тинчлик бермайди унга.\nБотир Норбоев: Муаммоларнинг биттаси олий ўқув юртларида ўқиш муаммоси. 140 та мактаб бор. Шундан 80 таси тоза ўзбек мактаби. Қолгани қозоқ, ўзбек, рус аралаш. Ўшаларга ҳеч ким табел тўғрилаëтгани йўқ. Ўзбекистонга бориб ўқиб мутахассис бўлай, деса улар қўймайди. Қозоғистонда ҳеч қанақа ўзбек тилида ўқитадиган факултетлар йўқ. Ўзбек тили ва адабиëти, деган факультет умуман йўқ. Мана, мактабларда кимё, биология, математика ўзбек тилида ўқитилиши керак-ку. Лекин ҳеч ким ўзбекча ўқитаëтгани йўқ. Қозоқча ўқиб келиб ўзбеклар дарс бериши керак экан. Бу жуда ғалати нарса.\nБу гапларни айтар экан, суҳбатдошимиз Қозоғистон ҳукумати дунёдаги қозоқларга кўрсатаётган мурувват тўғрисида ҳавас билан гапирди. Афсуски, дейди у, Ўзбекистон ҳукуматидан ташқаридаги, хусусан, Қозоғистондаги ўзбеклар мурувват кутмай қўйган.\nБотир Норбоев: Ўзбекистонга шу ердаги 500.000 ўзбекдан баъзилари: “Ўзимнинг юртим-ку, ватаним. Ҳар ҳолда ўзбек тилида гаплашаман-ку. Ўша ëққа бориб ўқий қолай”, деб ҳужжат топширишга борса, улардан ҳужжат топшириш жараëнида расмий равишда 2000 доллар талаб қилган. Чунки сен бошқа мамлакат фуқаросисан, қонун бўйича сен пул тўлашинг керак, деб қайтарган. Бир хиллари энди бир амаллаб Тошкентдан рўйхатдан ўтиб топширади. Лекин ўшаларни билиб қолса, албатта, чиқариб юборади.\nОзодлик: Нимага шундай?\nБотир Норбоев: Раҳбариятнинг четдаги ўзбекларга эмас, умуман ўзбек халқига муносабати шундайга ўхшайди. Эсимда бор, Тожикистонда фуқаролар уруши бўлди. Ўша пайтда автобусга чиқиб ўзбеклар Қашқадарëга келган. Ўшанда маҳаллий раҳбарият, албатта, юқори билан келишган ҳолда, келган одамларни қайтадан автобусга тиқиб чегарадан чиқариб юборди. Ичкаридаги ўзбекларга шу даража паст назар билан қарашяпти, четдагилар нима кутсин...\nТошкент кўрмаган хотин\nТошкентга бир боришни орзу қиладиган ўзбек аёли дунёсига кирмоқчимиз навбатдаги лавҳамизда. Оддий қишлоқ аёллари исмларини айтишга уялди. Майли, уялсалар, айтмай қўяқолсинлар, дедик. Зеро, уларнинг гапларини бошқа минглаб ўзбек аёллари оғзидан ҳам эшитиш мумкин.\n“Ўлмай бир Тошкентни кўриб келсак армон йўқ. Шу Тошкентни мақташади. Телевизорларда кўрамиз. Биз ҳам энди бир кўриб келсак, деймиз. Насиб қилса қаригунча борамиз. Энди ҳаëт қийинчилик бўлса ҳам бола-чақа, деб қиламизда. Кечалари ухламай тоғларга борамиз. Эркаклар энди Россияга боради. Бормаганлари деҳқончилик қилади. Россияга борса ҳам қоплаб пул олиб келмайди-ку. Ўзларингиз кўриб турибсизлар, унақа ясан-тусан қилмаймиз. Биз пардоз қилмаймиз. Бизнинг ўзи бўлишимиз шу. Гул совға қилишгани йўғ-у, лекин келин бўлганимизда қилишган. Биринчиси ҳам охиргиси ҳам шу. Ҳамма меҳнат билан. Шаҳарликлар сингари орзу-ҳавас билан яшай олмаймиз. Ота-онамизнинг уйига бориб бир кун дам олиб келамиз. Шу бизга дам. Одамлар кулмайдиган даражада бўлса, бола-чақамиз яхши кийинса, яхши еса бўлди-да. Ўзи кам топамиз, уни ҳам еб-ичиб юборамиз. Биз ҳам шаҳарларга бориб санаторийларда бир ой дам олсак, қани эди. Иложи бўлса-ку яхши. Пул ортмайди-да. Тирикчиликка ишлатамиз. Эл қатори бўлиб яшайлик, деймиз. Одамзод тирикчилик, деб ўтиб кетар эканда.\nПросмотров: 1080 | Добавил: himoyachi | Рейтинг: 0.0/0


Адлия вазирлиги https://t.me/pravoinf телеграм-каналида кўп квартирали уйларни кўп квартирали уйлардаги жой мулкдорларининг хабардорлигисиз бошқарувчи ташкилотларга (БТ) ёки бошқарувчига топшириш, умумий йиғилиш, очиқ танловни ўтказиш «Кўп квартирали уйларни бошқариш тўғрисида»ги Қонун талабларига зид эканлиги хусусида огоҳлантиради.\nБундай ҳоллар юз берган тақдирда Адлия вазирлиги 1008 рақамли «ишонч телефони» орқали қўнғироқ қилиш ёки info@adliya.uz манзилига хабар юбориш кераклигини эслатади.\nЯнги йилда янги БТлар, ҳокимиятлар, маҳалла қўмиталарининг вакиллари, округлар-секторлар-штаблар ва турар жойлар мулкдорлари устидан иш юритувчи турли тузилмаларнинг бошлиқлари Тошкентдаги кўп квартирали уй-жой фондига фаол тарзда босим ўтказа бошлади. Бу кампания улар томонидан ўзбошимчалик билан эълон қилинган тажриба доирасида бошқарувни профессионаллаштириш байроғи остида ўтмоқда. Бундан кўзланган мақсад – кўп квартирали уйларни бошқаришда бошқарувчи ташкилотларни ягона усул сифатида тақдим этиш. Бундан ташқари, етарлича моддий-техник базага эга бўлмаган кўплаб янги бошқарувчи ташкилотлар уй-жой бозорида муваффақиятли ишлаб келаётган БТларни «бозордан сиқиб чиқариш» ёки уларга қўшилиш чора-тадбирларини кўришаётир.\nБу ишларнинг барчаси Уй-жой кодекси, Қонун ва бошқа норматив-ҳуқуқий ҳужжатларга зид равишда амалга оширилмоқдаки, пировардида бу уй-жой соҳаси ривожланишини орқага суриб юбориши ҳамда турар жой мулкдорларида қонун ва адолатга бўлган ишончни батамом йўққа чиқариши мумкин.\nТошкентда бошланган бу уй-жой соҳасидаги «ислоҳ қилиш»лар кампанияси аҳолининг ҳуқуқий саводхонлиги нисбатан ҳаминқадар бўлган минтақаларда янада фаол тус олди. Шунинг учун у ерларда БТни ягона бошқарув усули сифатида ўрнатишга деярли эришилди. Тошкентликлар умумий уй мол-мулкини бошқариш усулини эркин танлаш ҳуқуқини белгиловчи Қонунга риоя қилиниши тарафдори.\nУй-жой фондининг профессионаллашуви, албатта, муҳим масала ва бу ККУни самарали бошқаришда асосий ўрин тутади. Бизда, ишидан аҳоли норози бўлган УМШлар етарлича топилади. Ана шу жойларда муваффақиятли иш олиб борувчи БТ айни муқобил усулдир. Зеро, уйни профессионаллар бошқарадиган бўлса, бунга ким ҳам қарши чиқар эди. Бироқ қарорни квартира эгалари қабул қилишлари лозим, бегона шахслар эмас. Бу борада қонунлар ва мулкдорлар ҳуқуқларини поймол қилиш ярамайди.\nККУни бошқаришга доир тажрибалар ўтказиш тўғрисидаги ҳужжатлар мавжуд эмас\nЯнги БТлар ва улар ишини қўллаётган ҳокимиятлар ўз хатти-ҳаракатларини нималар билан асослашади? Гап шундаки, улар ВМнинг «Тошкент шаҳрининг уй-жой коммунал инфратузилмасини бошқаришни такомиллаштириш бўйича қўшимча чора-тадбирлар тўғрисида»ги қарорига (4.01.2019 йилдаги 5-сон) суянган ҳолда фуқароларни чалғитаётирлар. Қарорда Юнусобод туманида кўп квартирали уй-жой фондини профессионал БТ ёрдамида бошқариш бўйича тажриба ўтказиш тўғрисида сўз боради, бу тажриба кейинчалик Чилонзор туманида татбиқ этилди. Бу тажриба фақатгина 2019 йил учун мўлжалланган бўлиб, у вақтда ҳали «Кўп квартирали уйларни бошқариш тўғрисида»ги Қонун қабул қилинмаган, ККУни бошқариш бўйича ёндашувлар энди-энди ишлаб чиқилаётган эди. Тажриба ўзини оқламади, сабаби у ҳуқуқий бўлмаган ёндашувларга таянган эди. Аслини олганда, бу тажрибани эсдан чиқариб, қайта ёдга олмаса ҳам бўлади, ВМнинг 5-сон қарорини эса махсус қарор билан бекор қилса ҳам бўлар эди, сабаби қарорда, тажриба, уни ўтказиш белгиланган муддати тугаши билан бекор бўлиши айтилган. Лекин, шунга қарамай, БТ ва ҳокимиятлар пойтахтнинг бошқа туманларида БТни илгари суриш бўйича ноқонуний ҳаракатларини оқлаш учун ҳали-ҳануз мазкур қарорни рўкач қилмоқдалар. Бинобарин, ВМнинг 5-сон қарорида Юнусобод тажрибасини бошқа жойларда ҳам татбиқ этиш борасида бир оғиз сўз айтилмаганини ҳеч ким хаёлига ҳам келтирмайди.\n«Кўп квартирали уйларни бошқариш тўғрисида»ги Қонунда жой мулкдорларининг ККУни бошқаришнинг учта усулини танлашда эркинликлари белгиланган (8-м.). Барча тажрибалар улар қабул қилингандан кейин бекор бўлган. Шунга қарамасдан БТ ва ҳокимиятлар ВМнинг 5-қарори ҳамда Тошкент шаҳар ҳокимиятининг Юнусобод туман тажрибасига доир 10.01.2019 йилдаги 30-сон қарорига ҳавола қилган ҳолда иш юритиб, фуқароларга нотўғри маълумот беришда давом этаётирлар. Ваҳоланки, мазкур ҳужжатлар ҳуқуқий мақомига кўра қонуности ҳужжатлари бўлиб, Қонунга мувофиқ келиши шарт.\nБундан келиб чиқадики, уй-жой фонди билан тажриба ўтказиш тўғрисида юридик кучга эга бўлган ҳужжатлар бугунги кунда мавжуд эмас. Ҳокимиятлар, янги бошқарувчилар ва БТни илгари сураётган бошқалар фуқароларни чалғитмоқдалар. Аҳолининг шикоятлари мазмун жиҳатидан ўрганилаётгани йўқ (фақат юзаки жавоб қайтарилмоқда), бунга сабаб шундаки, шикоят қилинаётган шахслар содир бўлаётган ишларга кўз юммоқда ёхуд мурожаатларни шикоят қилинаётганларнинг ўзига юбормоқдалар. Оқибатда – мисли кўрилмаган ҳуқуқий бошбошдоқлик, бетартиблик, ўзбошимчалик ҳукм сурмоқда. Биздаги уй-жой хўжалиги соҳаси ҳали бунақасини кўрмаган.\nВМнинг 5-сон қарорига (аслини олганда у Қонунга мувофиқ бўлмаган ҳужжат сифатида кучини йўқотган) таянар экан, пойтахтнинг туман ҳокимиятлари ККУни бошқариш учун БТни танлаш бўйича танловлар ўтказмоқда. Улар аҳолининг уйларини кимлар ва қандай усулларда бошқариши масаласини аҳолининг ўрнига ҳал қилишмоқда. Қонунга кўра ҳокимиятлар БТни танлаш масаласига умуман алоқаси йўқ. Қонунда бошқарувчи ташкилот ёки бошқарувчини танлаш бўйича очиқ танлов ўтказиш ваколати Уй-жой-коммунал хизмат кўрсатиш вазирлигига берилган, лекин, амалиётда бу вазирлик мазкур жараёндан четлаштирилган.\nЯнги БТлар йириклашиш томонга ҳаракат қилмоқда. Ҳатто 100 та ва ундан ортиқ уйларни ўз ичига олган бирлашмалар ҳам бор. Улар самарали хизмат кўрсата олармикин, алоҳида бир уй мулкдорларининг овози эшитилармикин? Ёки яна ўша хатога йўл қўйилиб, ўз вақтида ижара корхоналари кўп квартирали уй-жой фондини барбод қилган ҳолга келиб қолмасмикинмиз?\nУй-жой хизматлари бозори малакали мутахассисларга муҳтож\n«Норма маслаҳатчи»да бу муаммолар бир неча маротаба кўтарилган. Фейсбукдаги «УМШ ва у билан қандай яшаймиз?» гуруҳида мулкдорларнинг ККУда умумий мол-мулкни бошқариш усулини эркин танлаш бўйича ҳуқуқи бузилишига қандай қилиб қарши чиқиш мумкинлиги борасида хавотирли постлар, фуқароларнинг саволлари ва тушунтиришлар келиши тўхтаётгани йўқ. Янги хизмат кўрсатувчи ташкилотларнинг ноқонуний хатти-ҳаракатлари устидан мурожаатлар оқими Тошкент шаҳар УМШ уюшмасига келиб тушмоқда:\n«Янги бошқарувчиларнинг ҳуқуқий саводсизлиги устидан қилинган шикоятлар ниҳоятда кўп, – дейди Уюшма раиси Кристина Тантибоева. – Уйларни сақлаб туриш ва таъмирлашга доир шартномалар қонун ҳужжатлари талабларига мувофиқ келмайди. Шартномада бир компаниянинг номи кўрсатилиб, бошқа компаниянинг муҳри қўйилган ҳоллар кўп учрайди. Уларнинг кўпчилиги кўп квартирали уй-жой фондини сақлаб туриш масаласи борасида тасаввурга ҳам эга эмас. Деярли ҳар қадамда мулкдорларни умумий йиғилишларни ўтказмасдан, қарор баённомаларисиз ва квартира эгаларининг имзоларисиз шартномалар тузишга мажбур қилишмоқда.\nҚайд этиб ўтаманки, гап янгидан тузилаётган ҳамма БТлар ҳақида кетаётгани йўқ, мен иш тажрибаси, ҳуқуқий билим ва кўникмаси йўқ бўлган БТлар хусусида гапиряпман. Тугатиш тартиб-таомилларидан ўтмаган ширкат раҳбарларини ҳужжатлар ва муҳрларни янги бошқарувчиларга топширишга мажбур қилишаётган ҳолатлар учрамоқда. Банкчиларга фаолият юритиб турган УМШларнинг ҳисобрақамларини ёпишга фармойишлар берилмоқда. Банклар бошини чангаллаган: бошқа-бошқа банкларда хизмат кўрсатилаётган УМШнинг ҳисобрақамидаги дебиторлик қарзини қандай қилиб БТнинг ҳисобрақамига ўтказиш мумкин? Ширкатларнинг сўндирилмаган ва муддати ўтказиб юборилган кредитлари масаласи ҳам ҳал этилмаган.\nМулкдорлар билан шартномалар тузган янги БТларнинг вакиллари ҳали ширкат тугатилишга улгурмасданоқ квартирама-квартира юриб, хизматлар учун тўловларни йиққан ҳоллар ҳам учрайди. Натижада аҳоли БТга ҳақ тўлайди ва айни вақтда УМШга мажбурий бадаллари бўйича қарздорлиги ортиб боради. Ёки алдов йўли билан аҳолининг имзоларини тўплайдилар-да, кейин шуни аҳолининг БТга ўтишга розилиги сифатида намойиш қилишади.\nУйларда яшовчилар БТ вакиллари уларни чалғитаётганлигидан шикоятлар қилишади. Масалан, барча УМШлар тугатилиши, ККУни жамоавий мулкдорлар бошқаришини бекор қилувчи ва ҳамма жойда БТ ёрдамидаги ягона бошқарув усулини жорий этувчи ҳужжат чиққанлиги ҳақида гапиришади. Ҳужжатнинг ўзини ёки унга ҳаволани эса кўрсата олишмайди, чунки бундай ҳужжатнинг ўзи мавжуд эмас. Ёхуд аҳолини ўзига оғдириб олиш учун «олтин водийлар»ни ваъда қилишади: бадал миқдорини камайтирамиз, кредитни музлатамиз, ҳамма жойни таъмирлаймиз, яшнатамиз-гуллатамиз, дейишади. Савол туғилади: шунча ишлар ниманинг ҳисобидан амалга оширилади, ваҳоланки, айрим БТларнинг устав фонди бор-йўғи 300 000 сўмни ташкил этади-ку? Уларнинг кўпчилиги моддий-техник базага эга ҳам эмас. Уй-жой фондини бошқаришни профессионаллаштириш бугун ўта муҳим масала. Уй-жой хизматлари бозори тараққий этиши керак, лекин ўқиган, малака ва кўникмага эга бўлган мутахассислар ҳисобига шундай бўлиши керак».\nБу бошбошдоқликнинг охири борми? Ҳозирча мазкур содир бўлаётган воқеликларга ҳуқуқий баҳони биргина орган – Адлия вазирлиги берди. Демак, бизнинг бонг урганимиз бежиз кетмапти. Илло, қонун ва соғлом фикрга қарши ўлароқ ҳаракатлар қилиб, уй-жой соҳасида ўз қоидаларини ўрнатаётганлар эшитишармикин?


Хитойда "аждарҳосифат" қазилма топилди\n18:19 / 21.06.2016\nЭкспертлар интернет тармоқларида кенг тарқалган Хитойнинг жануби-ғарбидаги Юньнан провинциясида яқинда топилган қазилманинг боа эканлиги ҳақидаги шов-шувли хабарни инкор қилишди. Улар "аждарҳо топилмаси"нинг 250 миллион йиллик тарихга эга кенг кўламли дарахт эканлигини маълум қилишди.\n130 сантиметр узунликка ва 17 сантиметр диаметрга эга қазилма Юньнандаги Цинхай дарёси яқинида топилган. Маҳаллий халқ қазилмани боаларга мансуб деб ўйлаб, ҳатто Хитой афсоналарида келтирилган аждарҳо деган фикрлар ҳам бўлди.\nҚазилма топилган тунда ўғирлаб кетилган. Унинг қолган қисмлари маҳаллий маданият органлари томонидан хавфсиз жойга кўчирилди.\nАрхеологларнинг таъкидлашича, бу Перм даврининг (298,9 - 252.17 миллион йил аввалги геологик давр) охирларига мансуб кенг кўламли дарахт қазилмаси.\nКенг кўламли дарахтлар Тош-кўмир ва Пермь даврида гуллаб-яшнаган (250-350 миллион йил аввал) ва улар ҳаттоки 50 метр баландликкача ўсиши мумкин бўлган, дейди Юньнань университети профессори Фэн Чжо.


Замондошларимга маддоҳликдан воз кечганим ҳақида – 14 « Ўзбекистон Халқ Ҳаракати\nЗамондошларимга маддоҳликдан воз кечганим ҳақида – 14\n05 September 2018 - 8:00\n14. ЗАМОНДОШЛАРИМГА МАДДОҲЛИКДАН ВОЗ КЕЧГАНИМ ҲАҚИДА\nМиллий энциклопедиядаги маълумотларни мактабларга тарқатиш фикридан қайтдим. Менимча Юсуф Хос Ҳожибнинг «Қутадғу билиг» асарида шундай эътироф бор эди:\nМен ёввойилашиб кетган туркий сўзларни тутиб келдим деган. Чор Россияси юртимизга бостириб келганидан сўнг, Оқ пошшо, генарал Скобелев шундай деб ёзган эди: «Маҳаллий халқ биз ўйлагандан кўра маданиятли экан. Уларни бўйсундира олмаяпмиз. Бу халқнинг ўтмишда яратилган барча осори атиқаларини, масжиду мадрасаларини, диний китобларини ер билан яксон қилибгина, уларнинг маънавиятини сўндирибгина ўз қанотимиз остига олишимиз мумкин”.\nБир юз эллик йил давомида мана шу ғоя устувор бўлиб, ўзбек-туркий сўзлар дашт-у-саҳро,тоғ-у – тошга дарё-ю, океанга улоқтириб ташланди.\nЮсуф Хос Ҳожибнинг ишини энди ким қайтаради???!!!\nЎзбек сўзининг шунақанги улуғвор сўз эканлигини бутун дунёга билдириш нарёғда турсин, ўзингнинг она Ватанингда исботлаш чунонам мушкуллигини мен билмас, Аллоҳ эса бу ишларнинг барчасидан Хабардор эканлигини мана саккиз йил ўтиб энди англаб етяпман.\nБу ишларни мен бошламасам ким қилади?\nМана сизга савол?\nЮртимизда неча филология ва тарих факультетлари бор-у, уларнинг битирганларнинг сони нечта? Юз минглар мутахассис бор-ов. Лекин, ўзбекнинг кимлиги нега уларни қизиқтирмайди?\nЎзбек деган сўзнинг маъносини билиш фақатгина тилшунос ҳамда тарихшуносларнинг ишими?\nҲар бир ўзбекман деган кишининг иши эмасми?\nАгар ўша 2010 йилда «Ўзбек атамасининг келиб чиқиши ҳақида»ги рисоламни ўзбек зиёлилари ура-ура тарзида қабул қилганида нима бўларди?\nРисола чиққанидан сўнг бу фикрни бошқа зиёлиларимиз мендан ҳам олдин айтганлиги маълум бўларди. Мен уларнинг фикрини жон-жон деб асаримнинг иккинчи нашрига қўшардим. Шу билан ўзбек тилшунослари, тарихчилари ўртасида ҳозиргача сир, жумбоқ бўлиб келаётган бир атаманинг қандай пайдо бўлганлиги ечими оламга сочиларди.\nМен ўзимнинг маблағим эвазига қимтиниб, уриниб-суриниб бу китобчадан 200 дона чиқармасдим-да, биронта бир иймонли, инсофли, хусусий нашриёт билан шартнома тузардим. Аввалбошда нашриёт ҳисобидан минг дона китоб чиқарардик, кейин қарасак, миллатнинг талаби кўпайиб боряпти. Ўн мингта тиражни ҳам аҳолимиз ҳеч нарса демай олиб қўйди, дейлик.\nҲа, ўн мингта нусха нима бўпти?\nАхир мамлакатимизда ўрта мактабларнинг сони ўн мингта-ю!\nЭнди тарихчи ва тилшунослар сони нечта? Эҳ-е, жуда кўп!\nҚисқаси, Ўзбекистон шароити учун бир миллион нусха китобим бемалол тарқалиши мумкин.\nТўғри, баъзи бир ўғри ноширлар ҳам бор. Улар сизнинг китобингизни ўз нашриётларида чиқариб, бировники сифатида бемалол сотиб юборишади. Ҳисобда йўқ бу камёб мол учун солиқ ҳам тўлашмайди, сизга бир мири ҳам беришмайди.\nЎзбекистон шароитини айтдим. Қўшни мамлакатлардаги тўғридан – тўғри ўзбек қариндошларнинг сонини биламизми?\nҚозоғистон, Қирғизистон, Туркманистон, Тожикистон, Авғонистон, Россияда қанча ўзбек бор? Эллик миллонга етиб қолади-ёв!\nЭнди ана шу эллик миллион ўзбекларга бир миллион нусхадаги китобча етарлими?\nТўғри топдингиз етарли эмас!!!\nЯна тўппа-тўғри топдингиз китобни яна нашрдан чиқариш керак.\nБеш миллион нусхада! Розимисиз?\nРозиман, дейди иймонли ва инсофли ношир.\nБиз ишга киришамиз. Энди китобча янада қалинроқ, қаттиқ муқовада, қадимги битиклар акс эттирилган расмлар билан безатилган нусхада яна чоп этилади.\nМен эса қарзларимдан қутилиб, моддий аҳволимни яхшилаб оламан. Америкалик оддий одамлар орзуси каби Тошкентдан шаҳрида гаражи бор ҳовли ва автомобиль сотиб оламан.\nУмуман кўчага чиқишга вақтим йўқ бўлади ўшанда, чунки уйимга узоқ-яқиндан китобхонлар ташриф буюришиб, сотиб олган китобларини менга тақдим этиб «биттагина автограф беринг» деб туришади. Агарда мен кеккайиб, нафс йўлига кириб кетган бўлсам ҳар бир автограф қўйишдан олдин, муштоқлик билан мени кутиб турган китобхонларга, маънодор қилиб дейман:\n«Эшитишимга қараганда Майкл Жексоннинг битта автограф қўйиш юз доллар бўлган экан. У бировларнинг асарларини куйлаб, шунчалик баҳосини орттирган. Мен эса узун тунларни бир-бирига улаб, роса тер тўкканман»-дейман.\nАгар нафсга берилиб кетмай камтарликни сақлай билсам, жилмайибгина, автграф ёзаман-у, бу менинг ишим эмас, бу Аллоҳ менга берган туҳфа,-дея қоламан.\nМени турли-туман тадбирларга чақиришади.\nАлбатта, менинг вақтим йўқ.\nЧунки, ижод билан бандман!\nЖуда тиқилинч, бормаса иложи йўқ, баъзи бир анжуманларга боришга мажбурман. Бундай учрашувлар бир йилда бир марта ёки икки йилда бир марта бўлади. Бораман. Кириб келишим билан, йиғилганлар ўртасида шивир-шивир бошланади:\n–Танимайсизми? Бу киши неча юз йилдан буён ўзбек миллати орзу қилган, «Ўзбек» атамаси ҳақидаги жумбоқни ечган киши бўладилар.\n–Э, шу кишими? Қачондан буён мен у кишини кўришни орзу қилиб юрардим,-дейди ва костюми ён чўнтагидан рўмолчаси ичига солинган китобчамни авайлаб очадида, битта имзо чектиришнинг иложи бўладимикин,-деб сўрайди.\nУйларда, чойхоналарда, ресторанларда иғво-ғийбатлар тақа-тақ тўхтайди. Ҳамма ўзбеклар ўзларининг ким эканликлари ҳақида баҳс юрита бошлайдилар.\nЭнди, буёғи янада қизиқарли. Чунки, Ўғузхон авлодлари бутун дунёда 200 миллионтадан кўп!!!\nСанаймиз уйғурлар – ўғуз, туркманлар – ўғуз, туркия – ўғуз, озарбойжонларнинг ҳаммаси ўғуз. Булар ўзларининг Ўғузхон авлоди эканлигини биладиганлар.\nАслида бу таркибга туркий қавмлар – ўзбеклар, татарлар, қозоқлар, қирғизлар ҳам киради. Буларга тушунтириш орқали етказиш мумкин.\nЭнди ўғузлар Европадаям бор. Европанинг шоҳлар авлоди ҳисобланмиш Готлар ўғузлардир. Буни исботлаш машаққат талаб қилади. Лекин, ин ша Аллоҳ амалга оширса бўлади.\nБир ағанаб хаёл суриб кўрингчи? Тарихий битта сирнинг очилиши ҳақидаги асарим бутун дунё бўйлаб неча нусхада чоп этилиши керак? Ўзбекистондаги барча нашриётларга иш топилиб, миллионлаб доллар валюта юртимизга ва қисман менга оқиб келган бўларди.\nМана шу режани амалга ошириш учун, мен аввало бу гапни Ўзбекистонда тан олдиришим керак!\nБунинг мен билган энг осон йўли Президент И.Каримовнинг кўнглини олишим керак эди. Ниятимни амалга ошириш учун эса маддоҳликдан ўзга чорам йўқ эди!\nМен Президент И.Каримовга маддоҳлик қилиш йўлини танладим ва таъзиримни едим. Шунинг учун дўстларим маддоҳликни сизларга тавсия қилмайман..


Сўнгги манзил — сомонхона! Кучли бешликка юриши амалга ошмай қолган ўзбекистонлик футболчилар\n15:39 / 14.12.2016\nЎтган ҳафта охирида Ўзбекистон терма жамоаси ва Россиянинг «Краснодар» клуби яримҳимоячиси Одил Аҳмедов Хитой чемпионатига ўтиши ҳақида гап-сўзлар тарқалди. 13 декабрь куни краснодарликлар матбуот хизмати футболчининг Хитойда тиббий кўрикдан ўтиш учун жўнаб кетганини тасдиқлади. Бу Аҳмедовнинг Хитой чемпионатига ўтиши деярли аниқ бўлганини англатади.\nЎз вақтида Лондоннинг «Арсенал» клуби Аҳмедовга қизиқиш билдиргани ҳақида хабарлар чиққанди. Кўпчилик мухлислар кучли бешликда Ўзбекистон терма жамоаси аъзоси ҳам пайдо бўлишини кута бошлашди. Бироқ инглизларнинг қизиқиши фақат шу билан чекланиб қолгани маълум бўлди. Сўнгги йилларда кучлироқ чемпионатга муносиб деб қараладиган ўзбекистонлик кам сонли футболчилардан бири Одил Аҳмедов ҳам бошқа футболчиларимиздан ортиқ натижани қайд эта олмади. Энди футболчимиз фаолиятининг қолган қисмини Хитойда давом эттириши аниқ бўлиб турибди. «Шандун Луненг» футболчи учун «Краснодар»га 7-8 миллион евро таклиф қилмоқда. Кўп эҳтимолки, Аҳмедовга катта маош ваъда қилишган. Демак, мухлислар кутган Европанинг кучли чемпионатларида тўп сурувчи ўзбекистонлик футболчи ким бўлиши масаласи яна ортга суриладиган бўлди.\nTribuna.Uz ўз вақтида Европанинг кучли бешлик чемпионатларида пайдо бўлиши мумкин бўлган, лекин бу иш амалга ошмай қолган футболчиларни ёдга олиб ўтади.\nУкраина чемпионатининг энг яхши тўпурарларидан бири, «Динамо» Киев сафида Шевченко-Ребров тандемидан уларга муносиб ўринбосар бўла олган Максим Шацких кучли бешлик жамоалари сафида тўп суришга энг яқин келган футболчи саналади. Чемпионлар лигасида мунтазам қатнашадиган киевликлар жамоаси таркибида футболчи жуда муҳим голларни киритарди. «Ньюкасл», «Реал» каби жамоалар дарвозасини ишғол қилган ҳужумчига жуда кўп жамоалар оғиз солишади. Биргина Англиянинг ўзидан «Ньюкасл», «Вест Ҳэм» ва «Вест Бромвич» клублари Макс билан қизиқиб кўришади. Айниқса, бу борада «Ньюкасл»нинг қизиқишлари энг жиддийи бўлган.\nИнглиз клуби таклифини футболчи шундай хотирлаганди: «Ньюкасл»нинг қизиқиши жиддий бўлган. Музокаралар клуб раҳбарлари даражасигача чиққанди. Менга маълум бўлгани шуки, «Динамо» мени қўйиб юборишни истамаган. Шу билан бу трансфер амалга ошмай қолганди».\nШундан сўнг Шацкихга Туркиянинг «Галатасарой» жамоасидан ҳам таклиф бўлди. Россиянинг «Крылья Советов»и эса унга ўша вақтда жамоа учун рекорд бўлган 5,5 млн евро таклиф қилганди. Бироқ бу трансфер ҳам амалга ошмаган.\nМаксим 9 йил давомида «Динамо» Киев шарафини ҳимоя қилди. Бу давр ичида у киевликларнинг ҳақиқий ёқимтойига айланди. У «Динамо»ни тарк этаётганида мухлислар Шацких шарафига «Истребитель МАХ 16. 328 боевых вылетов, 142 сбитых» ёзуви туширилган баннерни кўтариб чиқишди. Макс киевликлар сафида 328та учрашув ўтказиб 142та голга муаллифлик қилди.\n2009-2010 йилларда Макс Қозоғистоннинг «Локомотив» Астана жамоаси сафида тўп сурди. 15 учрашувда 8та голга муаллифлик қилган футболчи 2010 йилдан 2014 йилга қадар Киевнинг «Арсенал» жамоаси сафида тўп сурди. Орада ярим йил «Черноморец»да ижарада бўлиб қайтди. «Арсенал» таркибида Шацких 96 учрашувда 22та гол киритди. Фаолиятидаги сўнгги профессионал жамоа эса «Говерла» бўлди. Ўтган йилнинг «Рух» ҳаваскорлар жамоасида ўтказган футболчи 2016 йилга келиб «бутсаларини михга илгани»ни билдирди.\nЦСКА таркибида бирорта учрашувда майдонга тушмаган бўлсада, Денисов УЕФА кубогида ғолиб чиққан ягона (ҳозирги Европа лигаси) ўзбекистонлик футболчи бўлиб турибди. Ўз вақтида Европанинг бир қатор жамоалари қизиқишига сабаб бўлган футболчининг энг ёрқин хотиралари «Арсенал»даги кўриги билан боғлиқ.\nФутболчи ҳали ёш пайтларида «Арсенал» скаутларига ўйин маъқул келиб қолади ва уни Лондонга таклиф этишади. «Арсенал»да футболчи жамоанинг асосий таркиби билан машғулотларда қатнашади. «Арсенал»га борганимизда барча юлдузлар билан бирга шуғулланганмиз. Тьерри Анри, Денис Бергкамп, Фредди Юнгберг... Кўрик давомида бизни тестдан ўтказишаётганда Юнгберг залга кириб, назоратчиларга қарата «улар футболчилар, тажриба қуёнчалари эмас» деганди. Барчаси яхши кетаётганди. Бироқ Англиядаги ишчи визаси ва шунга ўхшаш майда сабаблар туфайли амалга ошиши деярли аниқ бўлиб қолган трансфер бекор бўлганди», дея хотирлайди футболчининг ўзи.\nКейинчалик Денисов Нижний Новгороднинг «Спартак» жамоасида тўп сурди. Ҳали-ҳануз ойликдан 24 минг доллар қарзи қолган клубдан кейин уни Украинага «Днепр»га сотиб юборишди. Украинада ўта муваффақиятли 6 йиллик фаолиятидан сўнг яна Москвага қайтди. Бу сафар футболчи «Локомотив» сафида тўп сурди.\nАйнан мана шу клубда унга яна Европадан таклифлар чиқди. Улардан бири Римнинг «Лацио» клубидан шу йилнинг ёзида бўлган таклиф эди. Бироқ «темирйўлчилар» Денисовни қўйиб юборишни истамади. Футболчининг ўзи ҳам «Лацио»дан кўра, Манчестернинг икки жамоаси ёки «Арсенал» каби жиддийроқ мақсадларни кўзлаган жамоалардан таклиф бўлсагина жамоасини ўзгартириши мумкинлигини айтди. Натижада, яна бир ўзбекистонлик футболчининг кучли бешликка сафари ярим йўлда тўхтаб қолди.\n17 ёшидаёқ «Пахтакор» асосий таркибидан ўрин олган Саша тез орада европалик скаутларни ҳам эътиборини тортди. Ўша вақтларда Германия бундеслигасида еврокубокларга бериладиган йўлланмалар учун кураш олиб борадиган «Бохум» Гейнрих билан жиддий қизиқиб қолади ва уни кўрикдан ўтишга таклиф этади. «Германияда уч кун давомида асосий таркиб билан шуғулландим. Кўринишидан ҳаммаси жойида кетаётгандек эди. Лекин кейинроқ «Пахтакор» раҳбарияти мени чақириб олди. Шу билан бу воқеа хотима топди. Албатта бундан афсусландим», деганди Гейнрих интервьюларининг бирида.\nКейинчалик Саша ўша пайтда олдига юксак мақсадларни қўя бошлаган, Газзаев бошчилигидаги ЦСКА жамоаси томонидан сотиб олинди. Ивица Олич, Вагнер Лав, Даниэл Карвалью каби футболчилар билан рақобатда унга асосий таркибдан ўрин олиш насиб этмади. Москваликлар таркибида 2та ўйинда 1та гол урган футболчи «Пахтакор»га қайтди. Кейинроқ Москванинг бошқа бир жамоаси «Торпедо» сафида пайдо бўлди. Лекин Гейнрих ўзидан кутилган ўйинларини кўрсата олмади. «Пахтакор»да ўтказилган яна 4 йиллик фаолиятидан кейин унинг Осиёдаги юриши бошланди. Аввалига «Сувон Блюингиз», кейинчалик БААнинг «Эмирейтс» клубларида ярим мавсумдан тўп сурган футболчи 2012 йилда Қозоғистоннинг «Ақтўбе» жамоаси сафида пайдо бўлди. «Локомотив» Тошкентдаги фаолиятидан сўнг ўтган йилдан бошлаб футболчи ҳозирда Қозоғистоннинг бошқа бир жамоаси «Ўрдабаси»да фаолиятини давом эттирмоқда.\nЯна бир ёшлигидаёқ омма ичида ном чиқарган футболчи Марат Бикмаев ҳам ўз вақтида кучли бешликда пайдо бўлиши мумкин эди. Ўша пайтларда турли ёшдаги терма жамоалар сафидаги ўйини билан Европа жамоалари эътиборига тушган Марат Бикмаев «Интер» клубидан таклиф олганди. «Интер»да Кристиан Вьери Иван Кордоба каби ўша даврларнинг энг зўр футболчилари билан бирга шуғуллангандим. Улар жамоанинг ҳақиқий лидерлари эди. Бир неча кунлик кўрикдан кейин «Интер» мураббийи менга Италия фуқаролигини олишим кераклигини, шундагина миланликлар сафида ўйнай олишим мумкинлигини айтди. Бунга рози бўлмадим. Кейин эса улар менга эҳтиёжлари йўқлигини айтишди ва ортга қайтдим», ёдга олганди Бикмаев.\nШундан сўнг, Бикмаев «Крыля Советов» cафига бориб қўшилди. Самараликлар сафида 5та ўйинда майдонга тушган Марат бир мавсум давомида «Рубин» захирасида ўтирди. «Спартак Налчик» сафига ўтгачгина Бикмаев асосий таркибда мунтазам майдонга туша бошлади. Россиядаги унинг энг муваффақиятли даври эса Владикавказда ўтди. «Алания» таркибида икки йил ўйнаган футболчи 56 учрашувда 13та гол уришга муваффақ бўлди. «Ақтўбе»да ўтказган омадсиз мавсумдан сўнг футболчи Ўзбекистонга қайтди. У 2014 йилдан буён «Локомотив» таркибида тўп суриб келмоқда.\nКучли бешлик жамоаларида кўрикдан ўтиб келган бошқа номлар ҳам бор. Аббос Махсталиев, Достонбек Ҳамдамов, Элдор Шомуродов каби бир қатор номларни санаш мумкин. Бироқ улар ҳам фақатгина кўрик билан чекланиб қолишди.\nКучли бешликда иштирок этувчи жамоанинг аъзоси сифатида эса биргина Илёс Зейтуллаев номи қолди. «Ювентус»да асосий таркибга кира олмаган, Илёс кейинроқ «Режжина» клубига ўтган ва жамоа сафида кубок ўйинларида майдонга тушганди. Унинг биз қайд этиб ўтишимиз мумкин бўлган ягона натижаси шу бўлди. Бошқа бирорта футболчи ҳозирча мана шу натижани ҳам такрорлай олгани йўқ.\nВиталий Денисов Одил Аҳмедов Александр Гейнрих Максим Шацких\nРаматов «бобосидан кексароқ» футболчи термада ўйнатилавергани ҳақида гапирди


“Локомотив” футбол мактаби 3 ёшдан 6 ёшгача болалар учун танлов эълон қилди\n15:33 / 19.03.2016\nТошкентнинг “Локомотив” жамоаси қошидаги футбол мактаби Ўзбекистон президенти томонидан 2016 йилнинг “Соғлом она ва бола” йили эълон қилиниши муносабати билан 3 ёшдан 6 ёшгача бўлган болалар учун танлов эълон қилди.\nЖамоа расмий сайтида “Локомотив” – бу билим, куч, тарбия, соғлик ва фарзандингиз учун ажойиб кайфият!” шиори билан эълон берилган.\nУнда айтилишича, барча машғулотлар футбол майдони ва усти ёпиқ залларда ўтказилади. Ҳар бир мураббий қўлида 8-12 нафар тарбияланувчи бўлади. Ёш футболчилар Испания, Италия, Англия ва Германия футбол мактабларида кенг қўлланиладиган дастурлар ёрдамида футбол кўникмаларидан бохабар бўлишади.\nБолалар мактабда футбол қоидалари билан танишиб, ўзининг етакчилик қобилиятини яратиши, дўстлари билан мулоқот қилишни ўрганиши мумкин.\nТанлов 1 майга қадар давом этади.\nКеракли ҳужжатлар: туғилганлик ҳақида гувоҳнома, 3х4 расм, тиббий маълумотнома.\nМанзил: Мирзо Улуғбек тумани, ТТЗ-2 даҳаси, “Локомотив” стадиони.\nМурожаат учун телефон: +99871 2862412


Коронавирус билан боғлиқ вазият бошидан бошланиши мумкин, бунга етарлича далиллар бор — ЖССТ вакили - Darakchi\nКоронавирус билан боғлиқ вазият бошидан бошланиши мумкин, бунга етарлича далиллар бор — ЖССТ вакили\nДУНЁ 29.07.2020, 07:16\nЖССТ вакили Женевада ўтказилган брифингда коронавирус билан боғлиқ вазият бошидан бошланиши мумкинлигини, бунга етарлича далиллар борлигини маълум қилди, дея ёзмоқда геосиёсат канали.\nТашкилотнинг маълумотларига кўра, дунёда коронавирус юқтирганлар сони 16 миллионга етган, шундан 640 мингдан ортиқ одам вафот этган.\nУмумий аҳвол жуда мураккаб: баъзи жойларда вирус агрессив тарзда тарқалмоқда, баъзи жойларда янги юқтириш ҳолатлари жуда кам, баъзи мамлакатлар эса эпидемияни енгиб ўтган бўлса ҳам, янги ҳолатлар қайд этилган.\n«Ҳеч бир мамлакат карантинга қайтишни истамаслиги аниқ. Унинг иқтисодий ва бошқа оқибатлари етарли. Аммо вируснинг қандай тарқалишини тўғри тушунсак, тегишли чора-тадбирларни қўллай оламиз», - деди ЖССТнинг фавқулодда вазиятлар бўйича ижрочи директори Майк Райан.\nУнинг сўзларига кўра, кўрилаётган чоралар аниқ ва тизимли бўлиши керак. «Агар кўрсатмалар ҳар икки соатда ўзгарса, бу аҳоли учун жуда қийин, бу одамларга салбий таъсир кўрсатиши мумкин. ЖССТ баъзи босқичларда уларнинг самарадорлигини таъминлаш учун аниқ чоралар кўришни тавсия қилади», - деди у.\nМайк Райан, шунингдек, давлатларни «муаммони яширмасликка» чақирди.\n«Ҳокимиятларнинг ҳақиқий вазиятни яшириши ёки уни чиройлироқ қилишга уриниши хавфлидир. Мамлакатлар ҳақиқий вазиятни етказиб беришларини ва касаллик тарқалишини олдини олиш чораларини кўришларини истайман», - дея қўшимча қилди Райан.


“Пахтакор” афсонаси Станислав Стадникни хотирлаб / CHAMPIONAT.asia\n07:43Саулнинг агенти: “Мижозим билан кўпчилик қизиқмоқда, аммо у топ клубда тўп тепмоқда” 1 07:31Бундеслига. "Боруссия Дортмунд" - "Герта" 1:0 1 07:22Анелька: “ПСЖ Каванини жамоада сақлаб қололмаса, бу катта хато бўлади” 0 01:49"Рома" "Наполи"нинг икки футболчисини кузатиб бормоқда 1 01:28"Манчестер Юнайтед" таркибни кескин кучайтирмоқчи 3 01:05"Барселона" Дембелени трансферга қўяди 6 00:43"Бавария" кетма-кет 11 ўйинда ғалаба қозонди. Умумий ҳисоб – 36:7 2 00:24Пикфорд "Ливерпуль"га қарши дерби ҳақида: "Ўзимиз ва мухлислар учун уларни мағлуб этмоқчимиз" 2 00:02Де Лигт Роналду ва бошқа жамоадошлари ҳақида гапирди 4 23:40Бундеслига. "Боруссия" "Герта"ни кичик ҳисобда ютди 0 23:24"Барселона" Фатини 100 миллион еврога сотмади 11 23:03"Футбол ретро талқинда" (52-сон) 1 22:42"Боруссия" Торресни харид қилади 5 22:29"Пахтакор" машғулотларни Машариповсиз давом эттирмоқда 6 22:20Бундеслига. "Лейпциг" - "Падерборн" 1:1 2\n“Пахтакор” афсонаси Станислав Стадникни хотирлаб\n21 май 14:18\nТеглар : ПахтакорСтанислав Стадник\nБугун “Пахтакор” жамоаси тарихидаги энг кучли ҳужумчилардан бири, Геннадий Красницкий билан бир қаторда тилга олинадиган футболчи Станислав Стадникни хотирлашни лозим деб топдик.\nЎзбек футболи мактабининг ёрқин ва ўчмас футболчиларидан бири Станислав Митрофановчи Стадник 1940 йилнинг 21 май санасида Тошкент шаҳрида туғилган. Агар ҳаёт бўлганида бугун 80 ёшга тўлган бўлар эди. Стадник фаолияти давомида СССР спорт устаси унвони билан тақдирланган. Москванинг “Динамо” клуби билан собиқ иттифоқ Олий лигасида кумуш медалларига эга чиққан. СССР Олимпия терма жамоасида эса битта учрашувда майдонга тушган.\n“Пахтакор” жамоаси ташкил этилган дастлабки йилларданоқ Стадник ўзининг иқтидори билан бошқалардан ажралиб турди. Ушбу ҳужумчи клубда ўтказган йиллари мобайнида Геннадий Красницкий билан ажойиб тандем ҳосил қилган ҳолда жамоани муваффақият сари етакладилар. 1962 йилда мазкур икки ўйинчига Москванинг “Динамо” жамоаси қизиқиш билдира бошлаганди. Красницкий Тошкентда қолишга қарор қилди.\nСтанислав Стадник тепа қаторда чапдан иккинчи\nСтадник эса Россия томон йўл олди. У ушбу жамоа таркибида 1962 йил 2 май куни Беларусь клубига қарши учрашувда дебютини нишонлади. Бошланғич таркибда дастлабки дақиқалардан ҳаракат қилган футболчи 81-дақиқада “Динамо”га ғалаба келтирган иккинчи голга муаллифлик қилди. 1962/1963 йилларда москваликлар сафида 18та ўйинда қатнашиб 2та гол урди ва яна “Пахтакор”га қайтди.\nСтадникдаги аниқ паслар, ажойиб техника ва ақлли тактик ҳаракатларга эга эди. Унинг камчиликларидан бошланғич тезлиги пастлигида эди. Тошкентга қайтганидан сўнг уч йил ўтгач бош мураббий Михаил Якушин билан юзага келган можаро сабабли жамоадан кетишга мажбур бўлди.\nУ фаолияти давомида “Қайрат”, “Ташавтомаш”, “Труд” (Жиззах), “Хонқа”, “Политотдел” каби жамоаларда тўп тепди. Фаолиятини якунлагач маълум муддат мураббий сифатида ишлади.\nСтанислав Митрофанович 1998 йил 19 декабрда Тошкентда вафот этди.\nСтанислав Стадник хотира турнири\nЎзбек тилига Абдулазиз Искандаров таржимаси\n"Пахтакор" машғулотларни Машариповсиз давом эттирмоқда 6\nШота Арвеладзе Туркияда қолиб кетган ўзбекистонликларга хайрия маблағи ажратди 12\n21 май 14:28:35\n1980ва1990йилларда кўпчилик футболчилар ўта камбағалликда, ичкиликка берилган холатда, буюмларини сотиб кун кечириб, баъзилари ночор холатда бу дунёдан ўтиб кетти.Мисол, Бектошев, Говоров, Серостанов, Белов, булар кўрганларим, эслаганларим.\n21 май 15:24:30\n-ЛИВЕРПУЛЬ 2019 фойдаланувчининг фикрига жавоб бериш\nХа, жуда аянчли эслаш. Футболчилар, мураббийлар хам ичкиликка ружу куйишган йиллар булган. Уша пайтлар, куп ота- оналар фарзандларини футболга беришга ичкилик туфайли хатто куркишган.


Шоҳида Узоқова: “Актрисанинг енгилтаклигини кечириб бўлмайди”\nШоҳида Узоқова, гарчи санъат оламига ўттиз ёшида кириб келган бўлса-да, ўз иқтидори ва санъатга бўлган муҳаббати туфайли оз фурсат ичида халқ меҳрини қозонди. Тинимсиз меҳнат ва изланишлари натижасида Ўзбекистонда хизмат кўрсатган артист унвонига сазовор бўлди. Актриса “Тасвир” журнали билан кўнгил тубидаги гапларини ўртоқлашди.\n“Актриса эл назаридаги одам бўлганидан ҳеч қачон унинг енгиллигини кечириб бўлмайди. Ўзи шундоқ ҳам санъаткор аёлларнинг тупроғи енгил бўлади. Унинг озгина хатоси ҳам бошқаларга фожиа бўлиб туюлади. Кўча-кўйда кетаётганимда, бирор эркак билан гаплашиб қолсам, ўзимни четга тортиб, ийманиб гаплашаман. Оддий ўқитувчи аёл ўша эркак билан гаплашса, одамлар буни нотўғри тушунмайди, лекин бу ишни актриса қилса, уни бошқача қабул қилишади. Актриса ҳар тарафлама эҳтиёткор бўлиши лозим. У давраларда ҳамманинг эътиборида бўлади. Шундай кезларда ҳам ўзига эҳтиёткор ва сергак бўлиши шарт”.


ЎзЛиДеП раиси Актам Хаитов "Адолат" партияси депутати томонидан билдирилган фикрга муносабат билдирди. Депутат ўзаро савдода доллардан воз кечишга чақирган эди. ЎзЛиДеП раҳбари ўзининг фейсбукдаги саҳифасида қуйидагича пост қолдирди.\n"Айрим ижтимоий тармоқларда ҳозирги кунда доллардан воз кечиш вақти келди деган баёнотга муносабат.\nЎзбек сўми муомалага киритилган даврдан бўён ўтган 25 йил давомида сўмнинг барқарор эмаслигини ҳамма кўриб турибди. Унутмаслик керак кўплаб фуқароларимиз ўз жамғармасини долларда сақлайди.\nЭкспертларнинг фикрича, ҳозирги шароитда доллардан воз кечишдан ҳеч қандай наф кўрилмайди. Бундай ишга қўл уриш ўз халқига қийинчилик туғдириш, содда қилиб айтганда ақлсизликдан бошқа нарса эмас.\nҲозирги вақтда доллардан воз кечиш дегани Ўзбекистон фуқароларининг барча доллар ҳисоб рақамларини ёпиб, сўмга, евро ёки бошқа валютага ўтказишларини билдиради. Бу қора бозорни янаям кучайтиради.\nВалютани чеклаш билан боғлиқ аччиқ амалиётни кўрдик. Валюта конвертацияси даври - коррупция учун қулай шароит бўлгани ёддан чиқмаган бўлса керак. Аксинча валюта бозорини либераллаштириш, бозор механизмларини жорий қилиш иқтисодиётимизда реал ўзгаришларга олиб келаяпти.\nШунинг учун доллардан ҳозирги шароитда бутунлай воз кечиш ҳақидаги айрим партия вакиллари томонидан билдирилган фикрларни халқимиз жиддий қабул қилмайди деган умиддамиз.\nЯна бир гап. Иқтисодиёт ўсишини ҳар томонлама рағбатлантириш зарур. Шунда аҳоли доллардан аста секин воз кечади. Ишлаб чиқариш ва савдо жадал суръатларда ўса бошлаган вақтда халқ ўз пулини келажаги бор лойиҳаларга тика бошлайди. Шунда халқнинг қўлидаги валюта заҳираларини сўмга ўтказиб қисқартирса бўлади. Қулай муҳит яратилганда, ўсиб бораётган пул массаси иқтисодиётни қамраб олиб, сўм барқарор бўлади", - дейди Хаитов.\nДоллар парвози давом этмоқда. У яна ошди\nИльхом 16 октябр 2019 13:42\nКушиламан юкорида айтилган гапларга\nФарход 16 октябр 2019 15:35\nРажаббой 16 октябр 2019 17:12\nТуппа тўғри, жуда ажойиб фикр юритилган.\nМан 17 октябр 2019 10:30\nПартия билан партия ни фикрлашини Урганиб туриб Либерал демократии партия ни баралла Тан оламиз ва куллаб кувватлаймиз\nХ.т.х 20 октябр 2019 15:26\nТугри,банкка сум куйсангиз ун йилдан сунг у бамисоли хазон булади.заём олдик бир сигирни пулига бир икки йил аввал кайтарамиз олиб келинглар деди , 91 йилги заёмни борсам ун минга якин пул бераркан. Шунинг учун хамма доллер да саклайдида


ССПда Испания ускуналари ишлаб чиқарувчилари уюшмасининг Шарқий Европа ва МДҲ давлатлари бўйича директори билан учрашув бўлиб ўтди.\n2021 йил 28 сентябрда Савдо-саноат палатаси раиси ўринбосари Ф.Усманов Ўзбекистон Республикаси Савдо-саноат палатасида Гектор Родригес билан Испания ускуналари ишлаб чиқарувчилари ассотсиатсиясининг Шарқий Европа ва МДҲ давлатлари бўйича директори билан учрашди.\nУчрашув бошида ўзбек томони Ўзбекистон Республикасида амалга оширилаётган ислоҳотлар, ўрта ва кичик бизнес вакилларига тақдим этилаётган имкониятлар, шунингдек, ўзбек маҳсулотларини Испания бозорига олиб чиқиш зарурлиги ҳақида маълумот берди.\nЭслатиб ўтамиз,GSP+ дастури доирасида Ўзбекистон Эвропа Иттифоқига товарларни қўшимча божхона тўловлари, актсизлар ва тўловларсиз экспорт қила олди, бу ўзбек ишлаб чиқарувчилари учун улкан экспорт салоҳиятини очади. Бу борада Ўзбекистон Эвропа Иттифоқи мамлакатлари билан тўқимачилик ва қишлоқ хўжалиги маҳсулотларини экспорт қилиш орқали яқиндан ҳамкорлик қилади.\nЎз навбатида, Эктор Родригес Ўзбекистон бозори Испания иқтисодиёти учун устувор ёъналиш эканлигини таъкидлади. Шунингдек, у Ўзбекистонга хорижий инвесторларни жалб қилиш, тендерларда иштирок этиш ва қўшма корхоналар очиш зарурлигига эътибор қаратди.\nУчрашув якунида томонлар мамлакатлар ўртасидаги товар айирбошлаш ҳажмини ошириш зарурлиги, шунингдек, икки мамлакат бизнес вакиллари ўртасида ишбилармонлик тадбирларини ташкил этиш учун ҳамкорлик истиқболлари ҳақида фикр алмашдилар.


10 декабр 2019, Тошкент вақти: 19:50\nЎш аэропортида авария бўлган Боинг-737 самолёти.\nҚрасноярскдан 22 ноябрь куни эрталаб Ўшга келган Боинг-737 самолёти қўниш пайтида йўлдан чиқиб кетган. Гувоҳларнинг айтишича, қўнаётган пайтда самолётнинг қанотларидан бири ёна бошлаган ва бунинг оқибатида йўловчилар орасида ваҳима бошланган.\n- Самолётнинг бир қанотидан ўт чиқиб кетди. Ҳаммамиз ваҳимага тушиб, бақир-чақир қила бошладик. Кейин бизни самолётдан тушириб олишди, - деди йўловчилар орасида бўлган Наргиза Бақитбек қизи.\nХабарларга қараганда, самолёт учиб-қўниш йўлакчасидан 150 метрга чиқиб кетган. Дастлаб, 9 одам касалхонага олиб борилган, бироқ ҳозир касалхонада 7 киши қолган. Бу ҳақда Ўш вилоят касалхонаси шифокори Қуваничбек Мақсаталиев маълумот берди:\n- Етти беморнинг мияси чайқалган. Бели қайрилган ва тан жароҳатлари бор. Икки беморнинг аҳволи бошқаларга қараганда нисбатан оғир. Улардан бирининг бели синган, иккинчиси эса хомиладор аёл. Унинг ҳам мияси чайқалган, бошқа беморларга қараганда унинг аҳволи оғирроқ, - деди шифокор.\nҚирғизистондаги “Авиатрафик” ширкатига тегишли бўлган Боинг-737 самолёти бортида 148 йўловчи ва экипажнинг 5 аъзоси бўлган.\nМазкур воқеа юзасидан ҳукумат комиссияси Москвадаги халқаро авиация қўмитаси иштирокида текширув бошлади. Қирғизистон транспорт прокуратураси парвоз пайтида хавфсизлик қоидаларига амал қилмаслик моддаси билан жиноят иши очилганини билдирмоқда.\n“Авиатрафик” ширкати гувоҳларнинг “самолётнинг қанотидан ўт чиқиб кетди, шассиси очилмай қолди”, деган гапларини инкор қилмоқда. Ширкат расмийларининг билдиришича, авария бўлган Боинг-737 самолёти 25 йилдан бери эксплуатация қилинаётганига қарамай, техник жиҳатдан мукаммал бўлган.\n“Авиатрафик” ширкати самолёт авариясига об-ҳаво шароити, аниқроқ айтганда Ўш аэропортидаги туман сабаб бўлганини айтмоқда.\nҚирғизистон фуқаролик авиацияси 2006 йилда Европа Иттифоқининг қора рўйхатига киритилган ва қирғиз авиаширкатларига Европага парвозлар тақиқланган эди.\nЎшандан бери Қирғизистон авиаширкатлари замонавий учоқлар билан авиапаркни бойтиб келмоқда. Лекин сотиб олинган замонавий учоқлар ҳам бошқа давлатларда 20-25 йилдан ишлатилган. Шунинг учун ҳам олти йилдан бери Қирғизистон авиаширкатлари Европа Иттифоқи қора рўйхатидан чиарилмай келинмоқда.


Саакашвили бир шарт билан очликни тўхтатишга ҳозирлигини билдирди\n08 декабр 2021, Тошкент вақти: 02:47\nМихаил Саакашвили силуэти\nГрузиянинг собиқ президенти Михаил Саакашвили очликни тўхтатмоқчи эканини айтди, дея маълум қилди унинг адвокати Ника Гварамия.\n“Мен Инсон ҳуқуқлари бўйича Европа суди ҳамда ғарблик ҳамкорларимизнинг чақириқларига қулоқ солиб, очликни тўхтатишга қарор бердим”, деган Саакашвили ўз адвокати орқали эълон қилган мурожаатида.\nАммо у очликни тўхтатиши учун реабилитация тариқасида кўп тармоқли шифохонага ўтказишларини шарт қилиб қўйган.\nИнсон ҳуқуқлари бўйича Европа суди (ИҲЕС) аввалроқ Саакашвилининг қамоқхона касалхонасидан хусусий клиникага кўчириш ҳақидаги илтимосини рад этиб, 1 октябрда очлик эълон қилган сиёсатчини очликни тўхтатишга чақирган.\n8 ноябрь куни Михаил Саакашвили Рустави шаҳри қамоқхонасидан Тбилисининг Глдани туманидаги қамоқхона касалхонасига кўчирилган. Эртасига мухолифатчилар ва жамоатчилик фаоллари уни Vivamedi хусусий клиникасига ётқизиш талаби билан митинг ўтказишган.\nЎнинчи ноябрда Тбилиси суди 2007 йил ноябрида бўлиб ўтган мухолифат митингининг тарқатилиши ва “Имеди” телеширкатининг кучишлатар идоралар томонидан вайрон қилиниши бўйича Саакашвилига нисбатан очилган жиноят ишларини кўришни бошлаган эди. Аммо пенитенциар хизмат собиқ президентнинг саломатлиги яхши эмаслигини билдириб, уни судга олиб боришдан бош тортган.


Дилозор бўлманг — Dilkashradio.com\nАссалому алайкум. Аёл киши ҳар қандай ҳолатда ҳам ички ҳотиржамликни сақлай билиши, унинг ва фарзандларининг саломатлигини таъминлайди. Оила ҳам тинч бўлади. Иш, уйдаги можаролар, сурункали чарчоқ ҳали ҳеч бир аёлни чеклаган эмас. Муаммолар гирдобида қолган аёл асабийлашади, йиғлайди, бироз тинчлангач, чидашга қарор қилади. бироқ барибир бош мия асаб тизимидан нохуш хабар бориб бўлган бўлади. Бундан асаб толалари шикастланишга ҳам улгурди. Ваҳоланки, асаб ҳужайралари қайта тикланмайди. Бундай носозликни организмнинг эндокрин тизими биринчи бўлиб пайқайди. Эндокрин тизимидаги энг катта без гипоталамус ҳисобланади. У бош миянинг қоқ марказида жойлашган бўлиб, аёл саломатлигини назорат қилади.\nГипоталамус таркибида тана ҳарорати, чанқоқ, очлик ва иштаҳа сезиш, организмни сув-туз билан таъминлаш, наслга жавоб берувчи гормонлар мавжуд. Бундан ташқари, у ҳиссиёт, жисмоний фаоллик, уйқу ҳамда гипофиз гормонлар ишини назорат қилади. Гипофиз гормонлар эса аёлни эрта кексайишдан сақлайди. Шунинг учун асабийлашгандан кейин уйқу қочади, иштаҳа аввалига йўқолади, аммо тинчлангач икки ҳисса ошиб очкўзлик, унинг кетидан семизлик ривожланади. Асабийлашганда қондаги қанд миқдори ҳам кескин ошиб кетади, ошқозон-ичак касалликлари ҳам тобора авж олади. Юрак-қон томир тизими зўриқиб ишлайди. Қарабсизки, оддий асаббузарлик туфайли танадаги юзлаб тизимлар ишдан чиқиб, инсон кетма-кет касалликларга чалинади.\nШундай экан, қанчалик қийин бўлмасин, оғир вазиятларда ички хотиржамликни сақлашга уринайлик. Маслаҳатларимизга амал қилсангиз, буни албатта уддалайсиз.\nЭнг аввало қай тарзда нафас оласиз, буни аниқланг. Нафақат асабийлашганда, балки доим чуқур нафас олиб, уни узоқ чиқаришга одатланинг. Бу оддийгина машқ орқали асабларни «алдаб», мияга ҳавога тўйинган кислород боришини таъминлайди.\nЭнди хотирангизни бир титкилашга тўғри келади. Эсингиздами фалон куни пиширган таомингизни ҳамма мақтаб танавул қилиб, оғир вазиятдан қойилмақом тарзда чиққанингиз-чи? Чинакамига баҳтиёр, бир зум бўлса-да, омадли, ғолиб бўлга пайтдаги ҳлатингизни яна бир бора ҳис қилинг. Кўнглингиз тўлдими?\nБу машқни кунига 3 марта эрталаб, тушликда ва ётишдан олдин уч мартадан такрорласангиз ваҳимали ҳаёллардан сақланиб ўзингизга бўлган ишонч ортади. Нохуш вазиятда чуқур нафас олиб ғолиблик туйғуси билан кўнглингизни шундай тўлдиринг-ки, изтироб ва аламга жой қолмасин. Тушкунликка тушган аёл яқинларининг кайфиятига таъсир қилди, нолийвергач уйдаги хотиржамлик, қут-барака арийди. Бундан қутулиш учун ҳар куни мияга таъсир қиладиган махсус сўзларни такрорлаш керак. Улар инсоннинг феъл-атворини яхшилашга, ўзида янги қирраларни очишга, инсонлар билан тўғри муомалада бўлишга, илм ўрганишга, даромад топишга, бахтли ва омадли бўлишга ундайди. Қизиқарли маълумотлар олишингиз учун бизнинг www.najot.com сайтимиз ва фикр билдиришингиз учун dilkash@najot.com электрон манзилимиз сизларга мунтазир.\nБолани мактабга тайёрлаш


Бугун, 12 октябь куни бир гуруҳ уламолар Тошкент шаҳри Сергели туманидаги “Қўшқўрғон” жоме масжидининг янги биноси қурилишини кўздан кечириб, унинг қурилишига табаррукона ғишт қўйиб беришди.\nМаросимда Ўзбекистон мусулмонлари идораси раиси биринчи ўринбосари Ҳомиджон домла Ишматбеков, Масжидлар бўлими мудири Муҳаммадназар домла Қаюмов, ЎМИ Тошкент шаҳар бош имом-хатиби ўринбосари Абдуқаҳҳор домла Юнусов ва бошқалар қатнашди.\nМаълумот учун, масжид илк бор 1914 йилда қурилган. Мустабит тузими даврида масжид фаолияти тўхтаб қолган. У 1989 йилга келиб қайта очилган.\n2021 йил март ойида жоме янги биносини қайта қуриш ишлари бошланди. Хонақоси 5 минг кишига мўлжаллаб барпо этилмоқда. Эскисига 600 киши сиғар эди. Ҳозирда масжид хонақоси пойдевори қўйилиб, ғишт териш ишлари жадал олиб борилмоқда. Минорасининг баландлиги 35 метр бўлиши режа қилинмоқда.\nШунингдек, 50 сотохни ўз ичига олган мажмуада аёллар намозхонаси, маъмурият хонаси, қаровулхона ва бошқа хизмат бинолари ўрин олган.\nАйни пайтда янги таҳоратхонанинг биноси битказилиб, том қисмини ёпиш ишлари кетмоқда. Масжид янги биноси қурилишини 2022 йилда битказиш режа қилинган.\nТадбир сўнгида ҳомийлар, уста-қурувчилар ва бу хайрли ишга ҳисса қўшаётган барча азизларнинг ҳақига хайрли дуолар қилинди.\n137 марта ўқилди\nДругие материалы в этой категории: « "Обуна–2022" мавсуми бошланди\tДин ишлари бўйича қўмитага аҳолидан келган саволлар юзасидан »


Admin, Author at erkak.uz\nШавкат Мирзиёевга шикоят қилган тадбиркор телеканалда чиқди\nИжтимоий тармоқларда Тошкент вилояти Қибрай туманида яшовчи тадбиркор Олим Сулаймоновнинг Бош вазир ва вақтинчалик президент Шавкат Мирзиёевга шикоят тарзида эълон қилган видеомyрожаати пайдо бўлган эди. Унда Юнусобод тумани солиқ идораси ходимлари ундан ноқонуний тарзда пул ундиришга урингани тилга олинади. «Дилшод…\nЎзбекистон Қаҳрамони, Халқ шоири Абдулла Орипов вафот этди\n05/11/2016 0 Admin\nЎзбекистон халқ шоири Абдулла Орипов оғир хасталикдан сўнг 75 ёшида вафот этганлиги ҳақида Kun.uz ўз манбасига асосланиб хабар тарқатди. Шоир оғир хасталикдан сўнг АҚШнинг Нью-Йорк шаҳрида ҳаётдан кўз юмди. Абдулла Орипов атоқли ўзбек шоири ва жамоат арбоби, Ўзбекистон Республикаси мадҳиясининг…\n01/11/2016 0 Admin\nМен Атабаев Қадамбой 1977 йил 14 майда туғилганман. Хозирда Қорақалпоғистон Республикаси Элликқалъа тумани Бўстон шаҳар Иқбол мавзесида истиқомат қиламан. Ўзим биринчи гуруҳ ногирониман. Оилалиман, уч нафар фарзандим бор. Давлатимизнинг биринчи президенти – Ислом Каримовнинг вафоти ҳар ватандошимиз сингари мени ҳам…\nАхборот технологиялари янгиликлари ҳамда «Малика» савдо мажмуасидаги электроника маҳсулотлари нархлари билан таништириб борувчи Terabayt.uz сайти Android қурилмалари учун ўз мобиль иловасини ишлаб чиқди. Иловани Play Store ресурсидан юклаб олиш мумкин: Terabayt.uz иловаси Илова замонавий технологияларнинг барча соҳаларига тегишли энг сўнгги…\nВазирлар Маҳкамаси: Президентнинг соғлиғи ўта оғир\n02/09/2016 0 Admin\nГазеталар Ўзбекистон Президентининг соғлиғи ҳақидаги хабарни эълон қилди. Gazeta.uz’нинг ёзишича, 2 сентябрь куни Вазирлар Маҳкамасининг Президент Ислом Каримов соғлиғи ҳақидаги хабари марказий газеталарда эълон қилинган. «Халқ сўзи» газетасида эълон қилинган Вазирлар Маҳкамаси ахборотининг тўлиқ матни қуйидагича: «Аввал хабар қилганимиздек, давлатимиз раҳбари…\nErkak.uz’да янги лойиҳа: Муваффақият формуласи (Видео)\nErkak.uz янги видео лойиҳа бошлади: Муваффақият формуласи. Унда биз мамлакатимизнинг турли соҳаларида муваффақият қозонган эркаклари билан суҳбатлар уюштирамиз. Илк меҳмонимиз – Президент Медведовга ош пиширган ўзбек йигити, «Oshxona.uz» ва «Chustiy’s Cuisine» лойиҳалари раҳбари ҳамда қўли гул ошпаз Баҳриддин Чустий. Марҳамат, …\n13/07/2016 0 Admin\nШайх Зайниддин жоме масжидининг Muxlis.uz сайти ўқувчилари учун яна бир қулайлик. Доимий ўқувчилари ва фойдаланувчиларининг талаб ва таклифига биноан сайт «Telegram» тармоғида ўз каналини очди. Мобиль телефонингиздаги Tелеграм иловасида сайтда эълон қилинаётган барча янгиликлар, қизиқарли ва муҳим мавзулардаги мақолалар, ижодий…\nНикоҳгача ва никоҳдан кейинги ҳаёт (Инфографика)\n25/04/2016 0 Admin\nЭркак ва аёл ниҳоят оила қурди. Икки қалб ниҳоят бир-бирини топди. Эндичи? Бундан кейинги ҳаёт қандай кечади? Никоҳдан аввалги олийжаноблик ҳануз эркакнинг энг катта бойлигими? Аёлнинг назокати ва ҳуркак оҳудек итоаткорлигичи? Қуйида никоҳдан аввалги ва кейинги ҳаётни мисоллар билан тушунтиришга…\nБизни Телеграмдан қидиринг: @uzerkak\n17/04/2016 0 Admin\nСайтимиз Телеграмда ўз расмий каналини очди. Бундан буён сиз хабар ва мақолаларимизни мобил телефонингиз орқали Телеграмда кузатиб боришингиз мумкин. Бунинг учун https://telegram.me/uzerkak манзилига киринг ёки Телеграмнинг қидирув катагидан @uzerkak деб қидиринг. Телеграм каналимизда нафақат сайтимиз янгиликлари, балки эркаклар оламига оид қизиқарли…\nИнтернетда #BoburDay акцияси ўтказилмоқда\n14/02/2016 0 Admin\nЎзбекистонлик ташаббускор ёшлар томонидан 14 февраль, якшанба куни соат 14:00 дан бошлаб навбатдаги виртуал акцияга старт берилади. Шу куни Twitter микроблоглар хизматининг ўзбекистонлик фаол фойдаланувчилари мутафаккир ва давлат арбоби Заҳириддин Муҳаммад Бобур таваллудининг 533 йиллигига бағишланган #BoburDay ҳештегини жаҳон трендига…


Ўлчов бирликлари – «Умид» ИДУМ\nТўртинчи синфда ўқиб юрган вақтимда мени «Миллиарддан катта сон қандай номланади?», «Номлари қаердан келиб чиққан?», «Энг катта сон қандай номланади?» каби саволлар жуда қизиқтирарди. Анча вақт бу саволларга жавоб топиш мақсадида турли манбалардан жавоб изладим. Интернет тармоғи юртимизга кириб келиши…\n22.12.2017 Сўраган эдингиз, Ўлчов бирликлари Фикр билдирилмаган\nДаражалар жадвали – 1 дан 10 гача бўлган сонларнинг 1 дан 10 гача даражаси демакдир. Сонларнинг даражалар жадвали ўқишда камдан кам ишлатилсада, баъзида жудаям ас қотиши мумкин. Масалан 6 нинг 4 чи даражаси неччилигини бир зумда эсга келиши қийин. 🙂…\n02.12.2017 Ўлчов бирликлари Фикр билдирилмаган\n22.04.2017 Ўлчов бирликлари 2 фикр билдирилган\n🔥335 марта кўрилди\n28.11.2016 Ўлчов бирликлари Фикр билдирилмаган\n🔥245 марта кўрилди\n19.10.2016 Ўлчов бирликлари Фикр билдирилмаган


Муташобиҳ оятларнинг асл маъноларини билиш мумкинми? – Nasihat.uz\nМуташобиҳ оятларнинг маъноларини бандаларнинг билишлари мумкин ё мумкин эмаслиги ҳақида аҳли сунна уламоларининг икки хил машҳур қарашлари бор:\nЖумҳур мутакаллимлар ва фақиҳларнинг қарашлари: Муташобиҳ оятларнинг таъвилини фақат Аллоҳ билади, бошқа ҳеч ким билмайди.\nИбн Аббос, Мужоҳид ва Абул Ҳасан Ашъарийларнинг қарашлари: Муташобиҳ оятларнинг маъноларини илмда собит бўлганлар билишлари мумкин.\nИккала тараф ҳам ўз қарашларига Оли Имрон сурасининг еттинчи оятни далил қилишган. Муташобиҳ оятларнинг таъвилини фақат Аллоҳ билади, дейдиганлар бу оятга шундай маъно берганлар:\n“Унинг таъвилини Аллоҳдан бошқа ҳеч ким билмас. Илмда собит бўлганлар эса: унга иймон келтирдик, барчаси Роббимиз ҳузуридандир, дерлар”.\nМуташобиҳ оятларнинг маъноларини билиш мумкин, дейдиганлар бу оятга қуйидагича маъно берганлар:\n“Унинг таъвилини фақат Аллоҳ ва илмда собит бўлганлар билурлар. (Улар): “Унга иймон келтирдик, барчаси Роббимиз ҳузуридандир”, – дерлар”.\nИккала тараф ҳам берган маъноларини қувватловчи кўплаб далиллар келтирганлар.\nМуташобиҳ оятларнинг таъвилини фақат Аллоҳ билади, деганларнинг далиллари:\nОиша розияллоҳу анҳонинг қуйидаги сўзларида муташобиҳ оятларнинг таъвилини фақат Аллоҳ билишига ёрқин далил бор:\nعن عائشة رضي الله عنها قالت: كان رسوخهم في العلم أن آمنوا بمتشابهه ولا يعلمونه\nИбн Абу Ҳотим Ибн Абу Мулайкдан Оиша розияллоҳу анҳонинг шундай деганларини ривоят қилган: “Уларнинг илмда собит бўлишлари, муҳкамига ҳам муташобиҳига ҳам иймон келтиришларидир. Улар уни билмайдилар”.\nУмар ибн Абдулазиз роҳматуллоҳи алайҳ муташобиҳ оятларнинг таъвилини фақат Аллоҳ билишини очиқ-ойдин айтган:\nانتهى علم الراسخين في العلم بتأويل القرآن إلى أن قالوا: آمَنَّا بِهِ كُلٌّ مِنْ عِنْدِ رَبِّنَا\nИлмда собит бўлганларнинг Қуръон таъвилини билишдаги илмлари: “Унга иймон келтирдик, барчаси роббимиз ҳузуридандир”да интиҳосига етган.\nМуташобиҳ оятларнинг таъвилини фақат Аллоҳ билади, дейдиганлар булардан бошқа ҳам ўндан ортиқ далилар келтирганлар.\nМуташобиҳ оятларнинг маъноларини баъзи бандалар билишлари мумкин дейдиганларнинг далиллари:\nАгар муташобиҳ оятларнинг маъноларини илмда собит бўлганлар билмасалар, улар билан жоҳиллар орасида фарқ бўлмай қолади. Расулуллоҳ соллаллоҳу алайҳи васаллам:\nالحلال بين والحرام بين وبينهما أمور مشتبهات لا يعلمهن كثير من الناس\n“Албатта ҳалол очиқ-ойдиндир, ҳаром ҳам очиқ-ойдиндир, улар орасида муташобиҳлар бордир. Уларни кўп инсонлар билмаслар”, деганлар. Бу сўзлари уларни оз инсонлар билишларига далолат қилади, ўша оз инсонлар эса илмда собит бўлганлардир.\nИбн Абу Ҳотим Заҳҳокнинг шундай деганини ривоят қилган:\nالراسخون في العلم يعلمون تأويله لو لم يعلموا تأويله لم يعلموا ناسخه من منسوخه ولا حلاله من حرامه ولا محكمه من متشابهه\n“Илмда собит бўлганлар унинг таъвилини биладилар. Агар таъвилини билмаганларида, носихини мансухидан, ҳалолини ҳаромидан, муҳкамини муташобиҳидан ажрата олмасдилар”.\nМуташобиҳ оятларнинг таъвилини билиш мумкин, дейдиганлар ушбулар каби ўнга яқин далиларни келтирганлар.\nИккала тарафнинг ҳам қарашларини ва келтирган далилларини таҳқиқ қилиб ўрганиб чиққан уламолар қуйидаги мулоҳазаларни айтадилар: Биринчи тараф барча муташобиҳ оятларнинг таъвилини фақат Аллоҳ билади, бирортасининг ҳам таъвилини бандаларнинг билишлари мутлақо мумкин эмас, демаганлар. Иккинчи тараф ҳам, барча муташобиҳ оятларнинг таъвилини бандалар билишлари мумкин, демаганлар. Чунки ҳақиқий маъносини бандалар мутлақо била олмайдиган муташобиҳ оятлар ҳам, илм маърифатлари юқори баъзи бандалар билишлари мумкин бўлган муташобиҳ оятлар ҳам бор экани, бирор тараф ҳам инкор эта олмайдиган ҳақиқатдир.\nАна шу эътибордан муҳаққиқ уламолар муташобиҳ оятларнинг маъноларини билиш мумкин ё мумкин эмаслиги жиҳатидан учга тақсимлаганлар:\nБандаларнинг билишлари мутлақо мумкин бўлмаган оятлар. Масалан:\nأَخْرَجْنَا لَهُمْ دَابَّةً مِنَ الْأَرْضِ\n“Биз улар учун ердан бир жонивор чиқарамиз”.\nУшбу оятда Аллоҳ таоло ердан бир жонивор чиқаришини айтган. Уни қачон чиқаришини Аллоҳдан бошқа ҳеч ким мутлақо билмайди.\nБандаларнинг билишлари мутлақо мумкин бўлган оятлар. Баъзи оятларда нотаниш лафзлар келган. Масалан:\n“У томон шошиб, бир-бирларини туртиб келишди”.\nУшбу оятда келган يَزِفُّونَ калимасининг يَسْرَعُونَ (шошиладилар) маъносида эканини билиш, мутлақо мумкин ҳисобланади.\nФақат баъзи олимларгина билишлари мумкин бўлган оятлар. Расулуллоҳ соллаллоҳу алайҳи васаллам Ибн Аббос розияллоҳу анҳунинг ҳаққига қилган дуоларида бунга ишора бор:\n“Эй Аллоҳим, уни динда фақиҳ қилгин ва унга таъвилни билдиргин”. Яъни, ушбу дуонинг баракотидан Ибн Аббос розияллоҳу анҳу оятларнинг бошқа кўпгина олимлар билмайдиган таъвилларини биладиганлардан бўлганлар. Бунга қуйидаги ривоят ҳам далолат қилади: Умар розияллоҳу анҳу (бир гуруҳ саҳобалардан): Аллоҳ таолонинг “Изаа жааьа насруллоҳи вал фатҳу” деган сўзига нима дейсизлар?, – деди. Улардан баъзилари: “Қачон бизга нусрат ёки фатҳ берилса, Аллоҳга ҳамд ва истиғфор айтишга амр қилиндик, деймиз”, – дедилар. Баъзилари эса, сукут сақлаб бирор нарса демадилар. Шунда у менга: “Сен ҳам шундоқ дейсанми эй, Ибн Аббос?!”, – деди. “Йўқ”, – дедим. “Нима дейсан?”, – деди. “Бу Расулуллоҳ соллаллоҳу алайҳи васалламнинг ажалларидир. Аллоҳ буни у зотга билдирди. “Агар Аллоҳнинг нусрати ва фатҳ келса” ўша ажалнинг аломатидир. “Бас, Роббингни поклаб ёд эт ва Унга истиғфор айт. Албатта У тавбаларни кўплаб қилувчидир”, – дедим. Шунда Умар: “Аллоҳга қасамки, мен ҳам бу борада фақат сен айтган нарсанигина биламан, холос”, – дедилар.\nУшбу ривоят фақат баъзи олимларгина билишлари мумкин бўлган оятлар ҳам борлигига далил ҳисобланади.\n Оли Имрон сураси 7-оят.\n Оли Имрон сураси 7-оятининг маъноси.\n Устоз доктор Абу Сарийъ Муҳаммад Абу Сарийъ “Жомиул баян фи муташабиҳил Қуръан” 1-жуз, 30-бет.\n Намл сураси 82-оят.\n Соффат сураси 94-оят.\n← Ота-онага оқ бўлиш гуноҳи кабирадир\nМусулмонлар дунёга тақдим этган кашфиётлар →


Юртимизда жаҳон миқёсидаги футбол юлдузлари билан ишлаш шу даражада одатий ҳолга айланиб бормоқдаки, бугунги кунда ўзбек футбол мухлисини Ривалдонинг навбатдаги финтларию, Сколарининг янги ўйинга тайёрлаган тактикаси борасидаги фикрлари билан ҳайрон қолдира олмайсан. Улар ҳақида матбуотимизда бот-бот янгиликлар тарқалиб туриши ҳам кам ёб ҳодиса эмас. Бироқ ватанимиз футболи ривожига хизмат қилаётган бу инсонлар ҳақида чет эл мабуотида ёритилаётган хабарлар, бизнинг қизиқишимизни уйғотиши табиий ҳол. Қуйида сизларнинг эътиборингизга, «Советский спорт» газетаси ходимларининг «Бунёдкор» клуби бош мураббийи Луиз Фелипе Сколари билан уюштирган суҳбатини ҳавола қиламиз.\nРус журналисти учун Сколарининг нафақат клубдаги ишлари, балки Ўзбекистондаги турмуш тарзи, кундалик машғулотлари ва келажак режалари ҳам қизиқарли бўлган шекилли, бугунги Тошкентнинг ёқимли, илиқ об-ҳавосини, Москванинг тобора тунд лашиб бораётган, совуқ кунлари билан таққослашдан бошланган мақола, тобора Луиз Фелипенинг шахсий ҳаётига бўлган қизиқиш билан давом этади. Бу ҳақда клуб ўйинчилари ва мураббийнинг шахсий таржимонига берилган саволлар ҳам кўпроқ шу ҳақда бўлган.\n— Ҳар бир ўйинчига махсус эслатмалар бериб қўйилганди, — деб эслашда давом этади Карпенко россиялик журналист билан бўлаётган суҳбатда, — менга берилган ўша эслатма ҳамон музлатгичим эшигига ёпиштирилган ҳолда турибди. Унга кўра асосан учта қатъий банд бор эди. Биринчидан, ҳеч қаёққа кечикмаслик лозим, хоҳ у машғулот бўлсин, хоҳ аэропорт. Иккинчидан, кийиниш хонасида, автобусда ва овқатланиш вақтида қўл телефонлари ўчирилган бўлиши керак. Учинчидан эса, клубнинг спорт формаси ёки расмий кийимида жамоат жойларида чекиш қатъи ян тақиқланади. Бундан ташқари яна бир нечта кичик шартлар ҳам бор эди, масалан, машғулотлар тугагач, барча ўйинчилар бир вақтда майдонни тарк этишлари лозим.\nОчиғини айтганда, «Сер жант» нинг (Сколарининг лақаби) Тошкентдаги яшаш шароити тўғрисидаги менинг билганларим ҳам у даражада мақтанарли аҳволда эмас эди. Шунинг учун уни алоҳида, олди равонли, бассейнли ва алоҳида боғи мавжуд бўлган уйда турмуш ўртоғи ва кичик фарзанди билан биргаликда яшаши тўғрисидаги маълумотлар ўзимизда ҳам яхшигина қизиқиш уйғотди. Бунинг устига «сержант» Тошкентдалиги вақтида бу уйда фақатгина бир марта, унда ҳам бўлса ўз уйига меҳмон бўлиб келган таниш португалиялик журналистгагина интервью берган экан. Шу сабабли ҳам, Сколарининг таржимони Дилмурод Ҳайитовнинг мураббий тўғрисида берган маълумотларини шундоғлигича келтириб ўтамиз. Жуда ҳам қизиқарли, бошқа саҳифага ўтиб кетманг тағин.\n— Бу гапингиз мутлақо но тўғри, чунки бразилиялик мураббийнинг ўзи ҳар қанақа ҳашамни ёмон кўради. Масалан, у шаҳар кўчалари бўйлаб хизмат автомобили бўлмиш «Тойота»ни ўзи бошқариб юради. Ҳайдовчи олишни хоҳламади. Оддий кийинади. Ундаги мен кўрган ягона қимматбаҳо буюм бу – унинг қўл соати.\n— Маълумки, кўпгина маш ҳур ўйинчилар, фаолиятининг сўнггида Осиё майдонлари томон йўл олар эканлар, кўпроқ молиявий имкониятларини яхшилаб олишга қизиқадилар. Сиз тўғрингизда ҳам шундай дейиш мумкинми?\n— Йўқ. Бу жамоада ўзининг яхши мураббийи бор (Миржалол Қосимов). У шунингдек «Бун ёдкор»да ҳам менинг ёрдамчиларимдан бири сифатида фаолият олиб бормоқда. Умид қиламанки, бу ердаги мураббийлар штабида олган билимлари, унга терма жамоа ишларида ижобий натижаларни олиб келади.\n— Биринчидан, менга бу ердаги инсонларнинг очиқ кўнгиллиги ва меҳмондўстлиги жуда ёқди. Шунингдек, мамлакатнинг имкониятлари ҳам беқиёс даражада эканлиги кўриниб турибди. Агар маҳаллий ҳокимият хизматчилари бундан кейин ҳам инфратузилма, таълим соҳаси, телекоммуникация, медицина, транспорт тизими ва бошқа соҳаларни ривожлантиришда давом этсалар, Ўзбекистонни буюк келажак кутиб турибди. Мен сафар ўйинлари давомида бир қатор шаҳарларда бўлдим. Бироқ жамоа билан сафарга чиққанингда тарихий қадамжоларни зиёрат қилишга вақт бўлмайди. Шунинг учун ҳам бўш вақтларимдан бирида оилам билан Самар қандга сайёҳ сифатида бориб келдик ва айтишим керакки, шаҳарнинг кўрк-тароватидан ҳайратга тушдим. Худди шарқ эртакларидан бирига тушиб қолгандек бўлдим. Энди бўлса худди шундай саёҳатни Бухорога ҳам уюштирмоқчи бўлиб турибман.\n— Ҳозирча «Челси» ҳақида гапиришни хоҳламайман. Биз ҳали солиқ билан боғлиқ муаммоларни тўлиқ ҳал қилиб олганимизча йўқ ва мен бу масала тўлиқ ҳал бўлмагунга қадар ушбу мавзуни журналист лар билан муҳокама қилмоқчи эмасман.